Bizitzaz orri batean - Azpeitia - uztarria.eus\nBizitzaz orri batean\nKepa Urbieta 2008-10-31 16:10\nHitzalean izenburupean argiratu diren narrazioekin osatutako bildumarako alea idatzi du Urola Kostako Hitzan\nBegiak zabaldu zituen. Paisaiak ohiko kolorea galdua zuen; behar baino tonu argiagoan zegoen. Egoera hura, loak eguzki galdatan eta ahoz gora hartu izanaren ondorioa zela bazekien. Ez zen gertatzen zitzaion lehenengo aldia. Begi ilun eder haiek ohitzeko denbora beharko zuten.\nLo-kuluxka hark gorputzaldi txarra utzi zion- orduaren hiru laurdenak iraungo zituen.- Izerdi tantak zetozkion buru-hezurretik behera; tantek leporainoko bidea nola egiten zuten sentitzen zuen. Aurpegiko masailak gorri-gorriak izango zituela pentsatu zuen, sentitzen zuen bero hark halaxe esaten zion. Esku bat kopetara eraman eta alde batetik besteraino pasatu zuen izerdia kentzeko. Oraindik begiek hondartza hartako paisaia erreak erakusten zizkieten.\nEz zituen gogoko hondartza beteak; xarmarik gabeak ziren. Originala ez izatea zen, funtsean, onartzen ez zuena. Eguraldi ona, halabeharrez, hondartzarekin lotu beharrak ernegatzen zuen; berak, agobioa deitzen zion, baina erratuta zegoen: haserrea zen sentitzen zuena. Larunbat hartan, askoren denbora-pasa izan zen hondartzara joatea. Aurrez, bazekien hala gertatuko zitzaiola, agobiatuko zela. Hala eta guztiz ere, joatea erabaki zuen. Egun hartan, bakarrik egon nahi zuen bere buruarekin. Jendartean bakardadean; jendartea eta bera. Eta beroa zuen. Beroegia gorputza. Bainu bat hartzeak mesede egingo ziola pentsatu zuen. Zegoen lekutik itsasora 20 bat metro izango zituen, marea behean zegoen eta. Uretarantz zihoala, oraindik ere esnatu berritako gorputzaldiarekin, hondartza hartako iskanbilaz ohartu zen. Zerua baino garbiago sartzen zitzaion belarri-zuloetatik bururaino, eta harritu egin zen, berbots arte hartan, lo-gozoak zein ustekabean besarkatu zuen hausnartzean.\nItsasoa bare zegoen, eta baretasun hark lasaitasuna sentiarazi zion, uraren ferekek hanketatik irrist egiten ziotela. Hutsik zegoen eremu hura. Itsasoa eta bera bakarrik zeuden. Gerri aldea sartu zuenean sentitu zuen uraren hotza, eta hark esnatu zuen pixka bat. Berak nahiago zuen epelxeagoa balego, ordea, sartu artekoa izango zela bazekien. Horregatik, bere burua bota zuen damutu aurretik. Igeri egin bitartean, hiruzpalau alditan ur azpian sartu zen osorik berotasunean sartzeko. «Freskotasun bila etorri, eta beroa nahi», pentsatu zuen berekiko, itsasoan barrena sartzen ari zelarik.\nBehin gorputza epeldu zitzaionean, ur-azalean etzan zen, ahoz gora berriro ere, eskuak eta hankak alboetara luzatuta, egonaldi luzea egiteko. Urak belarria estaltzen zion tarteka, eta horrek zarata guztietatik babesten zuen, behar zuen lasaitasuna emateko.\nGizartetik kanpo sentitzen zen, harik eta zerbaitek edo norbaitek eskuan ukitu zuen arte. Sustoak bat-batean harrapatu zuen, eta haren eraginez itsasoko ura eztarritik behera sartu zitzaion. Ukitu zuen hura zer izango ote zen pentsatze hutsak are eta urduriago jartzen zuen: plastiko poltsaren batek, marmoka batek, algek, konpresaren bat, agian.\nSegundo gutxi batzuen bueltan, biraoka hasi zen inguruan gizon bat luzez etzanda ikusi zuenean. Oharkabean konturatu zen heldu hark denbora gehiegi zeramala arnasa hartu gabe, ahozbera. Beldurrak eraginda, poliki gerturatu zitzaion. Sorbaldatik bultza egin zion, kanpoalderantz, badaezpada. Gizonaren gorputzak ur-azalean balantza gozo batzuk egin zituen, uhin leun, txikiak sortuz. Berriro bultza egin zion, oraingoan, hanketatik, bereganantz erakarriz. Tolestutako paper txiki bat askatu zen gizonaren esku batetik. Zabaldu eta irakurri egin zuen. Sei segundo, inoizko luzeenak behar izan zituen deiadarra egiteko:\nHilda dago! Hilda dago!- oihukatzen zuen begiak aurrean zuen gorputz hartan finkaturik zituela.\nBerehala zabaldu zen hondartza guztian gorpua zegoen berria. Zabuka kanporantz, zihoala bi sorosle gazte ziztu bizian sartzen gurutzatu zituen. Urertzean hogei bat lagunek bidea egin zioten. Zuzenean bere lekura joan eta etzan egin zen, papertxoari babespea ematen zion ukabila bihotz ondoan jarrita.\nErtzaintza eta anbulantzia entzun zituen iristen. Alferrik zen, hilda zegoen. Minutu gutxi barru bi ertzain inguratu zitzaizkion berari:\nZuk aurkitu al duzu gorpua?- buruarekin baietz erantzun zuen.\nOngi zaude?- buruarekin ezetz esan zien.\nNahi al duzu medikuek ikus zaitzaten? Edo eramango zaitugu beste norabait. Komisaldegira etorri behar zenu...\nEtxera eramango baninduzue- moztu zion- Eskertuko nizueke.\nHartu zure gauzak, eta eramango zaitugu. Azken galdera bat: zerbait arraroa ikusi edo antzeman duzu uretan zeunden bitartean?\nEz. Ezer ere ez.\nBanekien. Baina, badakizu, galdetu beharra izaten dugu. Jakin nahi baduzu, gizonak Pedro zuen izena, eta bihotzekoak jota hil da.\nEz, bihotzekoak emanda ez - esan zuen berekiko.\nHondartzako bagaia guztiak etxeko sarreran utzi, papertxoa hartu eta ohean etzan zen. Data, esaldia eta sinadura; eskuz idatziak. Horixe zen paperean zegoena. Ez zuen orri umel hura zabaldu beharrik esaldi hark zioena gogoratzeko. Pedrok heriotza eta gero ere orritxoa eskuan gorde izana miresten zuen. Garrantzitsua behar zuen izan. Ertzainei gezurra esan ziela ohartu zen. Konturatu gabe egin zuen arren, papertxoaren kontua ezkutatu zien.\nZergatik egiten didazu hau Pedro?\nHotzikarak sentitzen zituen, eta dutxa bero batek lagunduko ziola pentsatu zuen. Gorputzari ohi baino laztan handiagoz igurtzi zion xaboia. Hamabost minutuz egon zen, ur berotan. Gortina albo baterantz bildu zuenean, bainugelako argiak lurruna erakusten zuen. Gorputza lehortu, eskuoihala gorputzari erantsi eta ilea lehortzen hasi zen. Lehorgailuaz ispiluko lausoa kendu zuenean, begi ilun eder haiek nekea adierazten zuten. Aldi berean, dirdira zerien, negar egin nahi eta ezin balute bezala. Bazekien Pedroren bihotzak ez ziola besterik gabe bizitzeari utzi.\nNahigabe batek eginiko hilketa izan da.\nGaueko ordu biak ziren. Papertxoa eta boligrafoa hartu eta hondartzara abiatu zen. Pedro zerk hil zuen jakin nahi zuen. Ezjakintasunak baino gehiago bere bakardadea berreskuratu nahiak bultzatuta joan zen. Izan ere, bere bakardadean Pedro zegoen, ezezagun bat. Arropak erantzi eta itsasoan sartu zen, olatu artera. Pedro aurkitu zuen modu berean jarri zen, ahal bezain beste denboran. Gehiago ezin zuenean, burua atera, hankak lurrean jarri, eta arnasa sakon eta sarri hartu zuen. Kanpora atera, eta arropetatik papertxoa eta boligrafoa atera zituen. Zabaldu, eta Pedroren sinaduraren ondoren hasi zen idazten:\n"'2008ko abenduaren 16a\nBizitzea hil arteko denbora galtzea da.\n2008ko abenduaren 17a\nHiltzea bizitzako denbora galtzerik handiena da.


Mendi edo muino baten goiko aldean eta maldetan behera hedaturik dago Labrazako herria. Gotorleku baten inguruan eratu zen, XII. mendean. Gaztelua herriaren barnean geratu zen, baina ez, eliza bezala, harresiaren kontra. Herria sortu baino lehen ere izan zituen, beraz, gaztelu honek bere egitekoak. Gero, herria hiribildu bilakatu zen, 1196an, hain zuzen. Antso Azkarrak eman zion hiri forua. Nafarroako herri izan zen 1463a arte, eta erresuma horren mendebaleko mugak zaintzea eta defenditzea zuen betekizunetako bat.\nHorma zatia eta dorrea, San Roke kaletik aztarnak ezkutatu baino lehen, etxebizitza batzuekin. (2000)\nLabrazako herrian lur gainean den eraikinik zaharrena da gazteluaren lehen horma. Aitaren, Antso VI.a Jakitunaren (1150-1194) ildoa jarraitu zuen Antso Azkarrak ere (1194-1234). Nafarroako mugak hobeto defenditu ahal izateko, herriak indartzen eta harresiz inguraturik hiribildu bihurtzeari ekin zion. 1196ko irailean, Tuteran zegoela, eman zion Labrazako herriari hiribildu agiria. Foru horretan ez da gotorlekurik aipatzen, baina hiribildu foruarekin batera, lau auzunetako biztanleen ardura eta haietako lurrak eman zizkion Antso Azkarrak Labrazako herriari: Gorrebusto (herria, gaur egun), Castellon (gazteluren bat edo gotorlekuren bat bazela, adierazten du izen horrek), Expisano eta Cerran.\nAntso Azkarrak sinatu zituen agiri batzuei esker dakigu haren garaian zein izan ziren Labrazan gazteluzain, horien izena eta lekukotza ere agertzen baita zenbait agiritan. Horietako agiri batek dioenez, Diego Alvarez izeneko bat zen 1206ko martxoan, eta Sancho Gartzeiz zeritzan bat, berriz, 1208ko azaroan, erregeak Burundakoei eman zien foruan agertzen den sinaduraren arabera. Izen bera agertzen da 1211ko maiatzean Ultzamako haranekoei eman zien foru-agirian ere: ¿Sancio Garceyz, Labraçam.¿ Alabaina, beste gazteluzain batek sinatu zituen 1219ko apiriletik 1222ko abuztura bitartekoak; sinaduraren lekuan Garzia Gartzeiz Ianiz (Yhaniz, Ihanis eta Ianiz, jatorrizkoan) diote Tuteran datatutako hiru agirik.\n1277ko urtarrilaren 30ean, Joana I.ari (1274-1305) leialtsun zina egiten agertzen da Labrazako gazteluzaina. Baina, Labrazakoaz aparte, beste gaztelu batzuk ere bazituen honek bere kargu: ¿¿Ni, Remiro Gil Urantzikoa, Guardiako, Ferrarako, Asako, Marañango eta Labrazako zaldun tenentea¿¿ 1280an, 6 libera eta 10 sos gastatu zituen gazteluan konponketa txiki batzuk egiteko eta harako zenbait gauza erosteko (8 upel eta 5 kutxa, besteak beste). 1290ean, Rodrigo Fernandez Medrano zen gazteluzain eta Guillem Besançon, mende bukaeran. XIV. mendearen hasieran, 7 libera eta 35 kaiza gari zen Labrazako gazteluzainaren urteko soldata arrunta. Soldata txikiagoa zuen 1355ean gazteluzainak (4 libera eta 20 kaiza gari); Alvaro Bakedanok, alegia.\nGero, Diago Lopez Oion egon zen gazteluzain 1340tik 1348ra arte; 1348an Remiro Gil Sarasaren eta bien artean eraman zuten gazteluaren ardura, eta 1350ean, berriz, Remiro Gil Sarasa egin zen guztiaren kargu.\nNafarroako agirietan nahikoa gutxi aipatzen da, hala ere, Labrazako gaztelua, izan ere, garrantzia handiagoa izan zuen herriak, Erdi Aroko azken mendeetan behintzat, eta garai horretako erregeen laguntzak dira lekuko: 1385ean, Karlos II.ak (1349-1387) 900 libera eman zizkion herriari, harresia konpontzeko, erorita baitzegoen atal bat. 1422an, beste hainbeste egin zuen haren semeak, Karlos III.ak (1387-1425). 7 urteko zergak barkatu zizkion herriari (1.000 libera baino gehiago, seguru asko), harresia konpon zezan. 1431n, kanoi bat erosi zuten, eta harresian jarri zuten, ez gazteluan.\nBada gaztelua Nafarroako agirietan sarriago ez agertu izateko beste arrazoi bat ere: 1380tik aurrera herriak bere gain hartu zuela haren ardura.\nDena dela, izan zen lehenago ere konponketa lanik. 1280koetan, adibidez, dorre nagusian aritu ziren, batik bat; ate berria egin zuten beste zenbait gauzaren artean, eta 9 libera eta 10 sos ordaindu behar izan zuten, guztia. 1354koak, 10 libera kostu ziren, eta labea harlauzaz estaltzea izan zen lanetako bat. Bada kontu bitxirik ere konponketei dagokienez: herriak dorre nagusia konpondu nahi izan zuen 1366an, baina, dirua aurrezteko asmoz, erori gabe beste urtebete iraungo zuela uste bazuten, konponketa ez egiteko agindu omen zuen erregeak, eta, urtebete iraungo ez zuela uste bazuten, berriz, herriak berak konpon zezala, esan omen zuen gero, bi agirietan agertzen denez.\nHarritzekoa bada ere, ez da Labraza, 1423an, Vianako Printzearen tituluari zegozkion herrien eta gazteluen artean agertzen, ezta hiribildua ere.\nLogroñoko hiritik irten zen erasoa. Enrike IV.a zen Gaztelan errege. 1460-1461ean, Burandon aldea, Arabako Errioxa osoa, San Vicente de la Sonsierra eta Toloño mendilerroko gazteluak hartu zituzten gaztelarrek. Guardiak aurre egin gabe amore eman zuen, eta gauza bera egin zuten inguruko herriek eta gazteluek. 1461eko udan hartu zuten Labraza. Rodrigo Mendozari eman zion Guardiako gazteluaren ardura, eta Labrazakoarena ere hari eman zion gero. Baina, Rodrigo Mendozak ordezko bat jarri zuen Labrazako gazteluan eta, berrogei urtez ¿hil arte¿ handiki eta jauntxo gisa bizi izan zen. Hura hil zenean, 1501ean, Antonio Mendoza Acebedo, haren semea, izendatu zuten Guardiako eta Labrazako gazteluzain. Honek ere ordezko bat jarri zuen Labrazan, Diego Fernandez Moreda; eta 1506an, ez dakigu zergatik, Labrazako sarrera galarazi zioten herritarrek. Handik aurrera gazteluzain bana izan zuten Guardiak eta Labrazak.\n1501ean, Arabako Anaitasunean sartu zuen erregeak Barriobustoko herrixkarekin, eta agindu bidez gainera. Nafarroatik behin betiko aldendurik geratu zen horrela. Gero, mugako herri izateari utzi zion 1512an, eta gainbehera hasi zen.\nGazteluaren gainbehera lehenago hasi zen, dirudienez, eta bada arrazoirik hori baieztatzeko. Batetik, bada herrian Gobernadorearen Etxea esaten dioten eraikuntza bat, hiri-harresiarekin bat eginik dagoena; hura omen zen erregeek jartzen zituzten ordezkarien egoitza. Defentsarako ere, bestalde, gazteluari baino garrantzi handiagoa eman izan zitzaien harresiei. Gaztelua, beraz, egitekorik gabe geratu zen Erdi Aroko azken urteetan.\nLabrazako Goiko Plaza: dorre eta horma zati baten aztarnak. (1999)\nHerria gazteluaren inguruan sortu eta hazi zenez, gaur egun herriaren erdian dago gaztelua edo gaztelutik geratu zena. Gaur egun Goiko Plaza dena, seguru asko gazteluaren barruko esparrua izango zen garai batean. Kale estu batetik iristen da plaza horretara, eta gazteluaren ekialdeko harresiaren gainean eginak dira kale horren alde bietako etxeak.\nDorre angeluzuzen baten barrualdea eta ondoko hormatala dira plaza horretan ageri diren hondakinak. Horixe bera ikusten da San Roke kaletik ere, baina bestaldetik, gazteluaren kanpoko aldetik, alegia. Landutako harriz edo harri xumez egina da dorrea, eta baita hormatzarra ere. Gaur egun nahikoa hondatua dago hormaren alde hori. Berez ez zegozkion egitekoetarako ere erabili zuten, seguru asko; hala dirudi, behintzat, dituen zuloengatik eta beste markengatik. 11 metro luze da alde horretatik ikusten den hormatala, eta horietatik 1¿70 metro dorrearen barrualdeari zegozkionak dira.\nHormatzarrak harri-mutur edo erlax ilara bat du goiko aldean. Bere garaian zurezko egituraren bat ere izan zuela adierazten du horrek.\nKale-etxez itxirik daude Plazako beste bi aldeak. Gazteluak zuen harresiaren gainean eginak dira etxe horiek, eta gazteluko harriak erabiliz eginak, gainera, seguru asko. Aurrean den etxea ostatua da eta alde bat, San Roke kalekoa, gazteluaren hormetako bat zen.\nGazteluaren San Roke kale alderako horma eta dorrearen ondoko orubeak garbituta daude orain. Etxe bat baino gehiago bota dute horretarako, baina etxeen markak harresian geratu dira, eta hormatal horren beheko aldean zuloak agertu dira (ardandegiak? gazteluaren ate ezkutua?¿).\nDorre angeluzuzena eta hormatala bakarrik ez, beste hormatal bat ere ikusten da San Roke kaletik. Etxe pareta da orain, Goiko Plazako ostatuarena, hain zuzen. Horri Gaztelua esaten diote herrian. Ikusten diren bi hormatal horiek elkarren jarraian daude, baina ez lerroan zuzen, bigarrena iparraldera okertzen baita, gaztelua itxi nahiz bezala. Guztira 22 bat metro luze izango da horma. Bestalde, nolako garaiera duen ere hobeto ikusten da San Roke kaletik, mailaz beherago baitago kale hori.\nHurrengo etxe sailak kale bat osatzen du Plaza Nagusiraino. Etxe horiek eta Plaza Nagusikoak gazteluaren mendebaleko eta iparraldeko hormen gainean edo haien kontra eginak daude. Plaza Nagusiaren beste aldean parrokia dago.\nHainbat indusketa lan egin zuten 1995ean, gazteluaren eta San Roke kalearen artean, baina ez zuten ezer interesgarririk aurkitu. 2001ean, berriz, etxebizitzak egiten hasi ziren, eta gazteluaren alde horretako aztarnak etxe berrien atzeko aldean geratu dira.\nLabrazako eta inguruetako jendeak dioenez, sotoak eta galeriarik ere ba omen dira lurpean. Aurkitu eta ikusteko eran jarri ere egin dute bat: herritik Mairuarena deritzaten iturri gotikora zihoana. Etorkizunean sotoek eta etxeek ezusteren bat eman dezakete.\nHiriguneko etxeen behealdeak, San Roke eta San Migel kaleen mailan. Erdialdeko marra lodiak gazteluaren aztarnak adierazten ditu (Eusko Jaurlaritza: Monumentos Nacionales de Euskadi, 1. liburukia, 1985. urtekoa)\nArabako mapa zehatz samar bat izanez gero, ez da zaila Oion eta Labraza aurkitzea, eta Labraza, berriz, herri txikia da gaztelu baten aztarnak ez aurkitzeko.


5.400 euro eman dizkio Arrankudiaga-Zolloko Udalak Tafallakoari, uholdeengatik - Aiaraldea.eus\nTxabi Alvarado Bañares 2019-11-19 23:00 Jendartea Arrankudiaga-Zollo\nModu horretan eraman nahi dute bueltan hainbat tafallarrek 1983. urteko uholdeetan eskainitako laguntza. Gaur egin dute dirua emateko ekitaldia, Tafallan.\nGaur goizean egin dute ekitaldia Tafallan. / Arrankudiaga-Zolloko Udala | Ikusi handiago | Argazki originala\nTafalla inguruetan uholdeek eginiko kalteak konpontzera bideratuko da Arrankudiaga-Zolloko udal aurrekontuetan zehaztutako elkartasunezko ekintzetarako diru guztia, 5.400 euro guztira. Azaroko Udal Osoko Bilkuran hartu zuten erabakia, aho batez.\nGaur goizean emn diote diru-laguntza hori Tafallako alkateari. Ondorengo ordezkariek hartu dute parte Nafarroako herrian eginiko ekitaldian: Txutxi Ariznabarreta (alkatea), Itziar Duoandikoetxea (alkate ordea), Txomin Egiluz (1983an Arrankudiagako alkate zena) eta Josu Beaskoetxea eta Izaskun Barrenetxea (EAJko zinegotziak).\nErabaki honen atzean “historia luzea” dago, Ariznabarretaren arabera. “1983ko uholdeek Arrankudiagan eta Zollon sortu zuten hondamendiaren erdian bi autobus agertu ziren Tafalla eta inguruko herrietako lagunekin eta gogor ekin zioten lanari zenbait egunetan zehar”, oroitu du alkateak, “horrez gain, Vitoriano Luzuriagako enpresako langileek egun bateko soldata (garai hartako 1.553.274 pezeta) bideratu zuten Arrankudiagako familia kaltetuei laguntzeko”. Horregatik erabaki dute honakoa une egokia zela elkartasun hori itzultzeko.\nArgazki hauetan ikusi daitezke 1983ko uholdeen ostean Arrankudiaga-Zollora bertaratu ziren tafallarrak, auzolanean:


Nahastutako haurrak... helduen nahasmena\nBizkaiko Hik Hasik antolatuta, MARTXOAren 13an, 18:00etan, ALVARO BEÑARAN psikomotrizista eta terapeutak hitzaldia eskainiko du Bilboko AZKUE fundazioan.\nHitzaldia DOAN eskainiko bada ere, parte hartu nahi duenak izena eman behar du. Plaza mugatuak direnez, bete arte onartuko dira.\nPlazak bete direnez, ITXARON ZERRENDAN geratzen zara. Bajak baldin badaude, aukera duzula adieraziko duen oharra jasoko duzu.\nNahastutako haurrak... helduen nahasmena. Plazak bukatuta


Katalunia aske baten alde al zaude? • ZUZEU\nKatalunia aske baten alde al zaude?\nby Walid, Flickr\n“Katalunia, Europan integratutako zuzenbidezko estatu independente, demokratiko eta sozial bilakatzearekin ados al zaude?”. Horixe zen Arenys de Munt-en ezagutu nahi zutena. Galderak ez zekarren inolako loturarik, Arenys de Munt ez zen burujabe bilakatuko herritarrek hala nahi izanda ere. Herritarren desira ezagutu nahi zuen udalak. PSC-k ezik, udaleko gainontzeko taldeek kontsulta egitearen alde egin zuten iragan ekainaren 4ko osoko bilkuran.\nJosep Manel Ximenis, CUP-eko zinegotziaren aburuz helburua eztabaida sortzea da, emaitzetatik haratago. Baita pedagogia egitea, independentziari buruzko erreferendumei beldurra galtzeko. Baina CUP-ekoek, antza, ahaztu dute galdetzea demokrazian ez dela zilegi. Hala ebatzi du behintzat epaileak, galdeketak herriko eskumenak gainditzen dituela argudiatuta. Eta jakin beharko lukete “erreferendum” eta “independentzia” hitzak beldurra ez, izua eragiten dutela gizarteko hainbat sektoretan.\nBeraz Arenys de Munt-ek ezingo du espero bezala gainontzeko herrientzat eredu izan ezta Katalunia osoko erreferendum baten aurrekari izan.\nZer gertatuko litzateke baiezkoa aterako balitz? Eta ez Arenys de Munt-en soilik, Herrialde Katalanetako gehiengo bat independentziaren alde egongo balitz? Edo Euskal Herriako herritarrak? Orduan bai izutuko liratekeela batzuk. Eta noski, gazteleraz esaten duten bezalaxe, hobe prebenitzea, sendatzea baino…\nErreferendum, independentzia, Katalunia\nBost kantu lanaz (edo haren gabeziaz)\nZer duzu buruan “Katalunia aske baten alde al zaude?”-ri buruz\nJakue 2009-09-03 18:30\nArtikulu honetan esaten diren zenbait gauza ez dira guztiz zuzenak. Hona pare bat ohar:\n“[Arenys de Munt-eko] Udalak Kataluniaren independentziaren inguruko erreferenduma deitu baitzuen irailaren 13rako.”\nEkainaren 4an, udalbatzak galdeketari babes ematea erabaki zuen, bai, baina erreferenduma ez zuen Udalak deitu, Moviment Arenyenc per a l’Autodeterminació elkarteak baizik.\n“Bartzelonako auzitegi batek debekatu egin baitu erreferenduma”.\nEz da egia. Egin duena da lehen aipaturiko akordioa (ekainaren 4koa) baliogabetzea. Kontua da Udalak gela bat utziko zuela galdeketa bertan egin zedin; hala ere, epaileak bere erabakiari eutsiz gero, beste egoitzaren batean egingo da erreferenduma. Gainera, epailea espainiar estatuaren eta Arenys de Munt-eko udalaren abokatuekin bilduko da astelehenean, eta baliteke iritziz aldatzea.


Google Apps – Eleizalde IKT\nBigarren Hezkuntza, Gurasoentzako Tresnak, Haur Hezkuntza, Irakasleentzako Tresnak, Lehen Hezkuntza\nErabili “Egin kopia” trikimailua Google Drive dokumentuak partekatzean\n2021/04/16 2021/04/17 Miren Karmele\nGoogle Drive-ko txostenak sortzen ditugunean, nahiko ohikoa izaten da beste kide edo ikasle batzuekin partekatzea gero bakoitzak moldatu dezan.\nKasu “tipikoa” izan daiteke galdera /erantzunak duen txostena konpartitzea ikasleekin, bakoitzak bere erantzuna idazteko.\nSortu dugun originala bere hortan uzteko, bakoitzak bere kabuz kopia bat sortu behar du eta kopia hori editatu.\nOndoren azaltzen dan “amarrutxo” honen bidez, txostena partekatzen denean automatikoki sortuko da dokumentuaren kopia bat, moldatu ahal izango dena jatorrizkoa hondatu gabe.\nTrikimailu honek Google Docs, Google Sheets eta Google Slides zerbitzuetan funtzionatzen du.\nIreki Google Driveko fitxategia.\nBere URL-an klikatu eta bukaerako “edit”-en ordez “copy” idatzi.\n“Intro” klikatu eta dokumentuak ondoko itxura hartuko du:\nTxosten honen URL-a kopiatu:\nEsteka hori posta bidez bidali, mezuaren gorputzean itsatsita:\nMezua bidaltzen denean, editatzeko baimena esleitu hartzaileei (dokumentua moldatu behar badute behintzat).\nPartekatzean erabili ditzakezun beste URL trikimailu batzuk\nProzedura berdina erabiliz:\nURL-aren bukaera moldatu,\nURL berria kopiatu,\nURL-a postaz bidali\nbeste hainbat “efektu” lortu daitezke. Hona hemen haietariko batzuk:\n1. Dokumentua iruzkin eta guzti partekatu.\nDemagun partekatu nahi dan txosten horrek iruzkinak dituela: argibideak emateko, jarraibideak azaltzeko edo, besterik gabe, nola betetu behar dan argitzeko. Kasu hontan, interesgarria da txostenarekin batera iruzkinak ere partekatzea.\nHonetarako, /edit kendu eta /copy?copyComments=true idatzi.\nPartekatzen diran iruzkinak idatzizkoak zein ahozkoak izan daitezke.\n2. Aurreikuspen erara partekatu.\nAurreikuspen eran dokumentua interfaze txukunean bistaratzen da, menu barik eta botoirik gabe. Aproposa da aurkezpena edo txostena dotoreago erakusteko.\nHonetarako, /edit kendu eta /preview idatzi behar da.\nKontuan izan aurrebista estekak menuak kentzen dituela. Hori dela eta, hartzaileek ezin izango dute Fitxategia> Sortu kopia aukeratu bere Google Drive-n kopia gehitzeko.\n3. Txantiloi gisa partekatu.\nDokumentua behin eta berriro erabili eta editatu behar bada, txantiloi gisa gordetzea da interesgarriena. Kasu ohikoenak izan daitezke: memoria, plangintza, kontrolak, gurasoei bideratutako oharrak, eta abar, sortzeko erabiltzen diran txantiloiak.\nSortu dan dokumentua kideen artean zabaldu eta txantiloi modura erabiltzea nahi den kasuetarako, ordeztu /edit eta /template/preview idatzi.\n4. Partekatu zuzenean deskargatzeko.\nTrikimailu honen bidez, hartzaileak estekan klik egitea besterik ez du eta fitxategia ordenagailura deskargatuko da.\nHonetarako, /edit kendu eta /export?format=pdf idatzi behar da partekatzen dena TESTU DOKUMENTUA bada.\nTxostena KALKULU ORRIA izatekotan, /export?format=csv jarri.\nFitxategi formatu hauek (PDF edo CSV) aukera ezin hobeak dira formatu unibertsalak direlako eta, ondorioz, hartzailak ez duelako Google konturik behar fitxategia ireki eta ikusteko.\nGainera, hartzaileak inprimatzeko prest dagoen fitxategia jasotzen du, inprimagailura berehala bidali ahal duena. Google Docs-ekin eta Google Sheets-ekin funtzionatzen du, baina ez Google Slides-ekin.\nLaburpen hitzak Google AppsUtzi iruzkina\nGurasoentzako Tresnak, Irakasleentzako Tresnak\nAhots iruzkinak: Talk and Comment\n2020/04/27 2020/05/08 Miren Karmele\nChrome-rako gehigarri honek Twitter, Facebook, Reddit, Github, Gmail, GSuite aplikazioak eta WordPress-en ahots-oharrak eta ahots-mezuak grabatu eta bidaltzeko aukera ematen du.\nAndroid mugikorretan ere instalatu daiteke eta badirudi laster izango duela IOs-entzat ere bertsioa.\nIrakaskuntzarako tresna interesgarria izan daiteke lan digital ugari iruzkindu edo zuzentzeko dugunean. Ahoz grabatu eta bidaltzeko aukera izateak, denbora aurrezten du eta erosoa da.\nBatzuetan, grabatzen dana erdi distortsionatuta entzun liteke. Hori gertatzen bada, honela konpondu:\nChrome nabigatzailea ireki eta ezarpenetara sartu\nEzarpen aurreratuak / sistema\n“Hardware azelerazioa gaitu erabilgarri dagoanean” desaktibatu\nHona hemen bideotutoriale txiki bat Talk And Comment-en erabilera pare bat azaltzen duena:\nBigarren Hezkuntza, Irakasleentzako Tresnak, Lehen Hezkuntza\nClassroom-etik bideokoferentziak programatu\n2020/04/11 2020/05/08 Miren Karmele\nIkasleekaz bideokonferentziak antolatu litezke Classroom-etik bertatik eta, gainera, programatu egun eta ordu zehatz baterako.\nAukera berri hori esker, ikasgela bateko ikasleekin bilerak programatu genezake era erraz batean.\nHemen hori azaltzen duen bideoa.\nLaburpen hitzak Google AppsIruzkin 1\nGoogle Meet: bideokonferentziak antolatzen\n2020/04/05 2020/05/08 Miren Karmele\nGoogle-ek zerbitzu ugari emoten dau: posta kudeatzailea (Gmail), online biltegia eta fitxategi prozesatzailea (Drive), bideoak igo eta kanalak sortzeko tresnea (YouTube), zereginen zerrenda kudeatzeko baliabidea (Keep)…\nUrruneko komunikazioa gauzatzeko ere badauka bere tresnea, eta hori Google Hangouts da. Hangouts bidez telefono deiak (desgaituta Eleizalde Ikastolarako), txata eta bideokonferentziak egin leitekez.\nOraingo honetan, Hangouts-en baitan bideokonferentziak egiteko baliabidea, Google MEET, zelan erabili azaltzen da.\nLaburpen hitzak Bideo-deiak,Google AppsUtzi iruzkina


Athletic Clubeko emakumezkoen lehen taldeak azterketa medikoak egin ditu gaur goizean IMQko Kirol Medikuntzako Unitatean, Zorrotzaurre klinikan. Goizean goizetik, Angel Villacampak zuzentzen dituen jokalariek ohiko probak egin dituzte, COVID-19ren aurkako segurtasun neurriak errespetatuz.\nPablo Aranda doktoreak, IMQko Kirol Medikuntzako Unitatearen arduradunak, klubeko mediku-zerbitzuekin koordinatuta (Josean Lekue doktorea da buru), eliteko kirol-azterketa mediko osoa zuzendu du. “Taldea hobeto etorri da aurten. Astebete daramate entrenatzen, eta horrek fisikoki hobeto egotea eragin du “, adierazi du Arandak.\nAzterketak osasun-egoera aztertu du: laktato proba egin dute jokalari bakoitzaren maila aerobikoa eta anaerobikoa identifikatzeko. Proba hori baliagarria da entrenamendu-saioak hobeto programatu ahal izateko. IMQk egindako azterketan test isozinetiko bat, indarrari eta giltzaduren mugikortasunari buruzko beste bat, elektrokardiograma bat eta esfortzu handieneko proba bat (zinta irristakorrean eta bihotz-pultsuak lortzea) ere jaso dira.\nLezaman bukatuko dute denboraldi-aurrea, liga irailaren 5ean hasi arte. Taldearen ilusioa azpimarratu du Erika Vazquezek: “Astebete daramagu eta gogotsu gaude. Denbora asko daramakigu une honen zain. Espero dut dena ondo joatea eta partidak lehenbailehen hastea. Denboraldi-aurrea ondo hasi da eta liga gogorra izango da”.


Gaiak: Irakurlearen proposamena: Zuberoa - Euskonews\nAste honetan hasita, Euskonews Gazteako irakurleek bidalitako proposamenak argitaratuko ditugu. Bereterretx pastoraleko une bat, Atherei 2005.\nMaddi Agirre naiz:\nEuskal Herriko toki zoragarri bat proposatuko dut astebetetxo bat egiteko: Zuberoa. Xarmaz betetako leku zoragarria, urteko edozein sasoitan: eguzkitan zein mendietatik lainoa edo lanbroa datorrenean. Pastoralak udan, zein Maskaradak udaberrian. Edonoiz da garai ona hara joateko. Guztia da polita, misteriotsua, kondairaz betea, musika eta dantza artean.\nBestalde, beste bi proposamen egiten digu Maddik:\nLiburu bat: udaldirako –gaztelaniaz da, baina merezi du irakurtzea– LA SOMBRA DEL VIENTO, Carlos Ruiz Zafónena.\nDisko bat: Maddi Oihenart edo Loreena McKennitt irlandarraren edozer. Hurrengora arte lagunok!


Irekia Eusko Jaurlaritza - Gobierno Vasco :: Euskal Enplegu Estrategiak langabezia-tasa murriztuko du 2014an % 8ren azpitik utziz\nEuskal Enplegu Estrategiak langabezia-tasa…\n\nEuskal Enplegu Estrategiak langabezia-tasa murriztuko du 2014an % 8ren azpitik utziz Iturria: Irekia\n\nGobernu Kontseiluaren osteko prentsaurrekoa 2011.12.20 Iturria: Irekia\nEnplegu Estrategiak dituen helburuak honako hauek dira: produktibitatea hobetzea lan-merkatu ireki eta iraunkor batean, aukera-berdintasuna ziurtatzea enpleguan, baita gizarte- eta lurralde-kohesioa ere eta produkzio-jarduera eta enplegu egonkorra eta kalitatezkoa handitzea.\nPlan honekin zera lortu nahi da: enpresa-lehiakortasuna hobetzea, nazioartekotzearen, talentuen erakarpenaren eta enpresa-lankidetzaren bitartez; gazteen enplegua sustatzea eta hezkuntzatik enplegurako trantsizioa hobetzea; gizarte- eta lurralde-kohesioa hobetzea, kolektiborik kalteberenek lanerako sarbidea izan dezaten lagunduz; teknologiari, antolaketari, azpiegiturei eta prestakuntzari lotutako baliabideak hobetzea, enplegurako zerbitzu eraginkorragoa eta efizienteagoa eskaintzeko eta azkenik, enplegu-politika aktiboen kontrola eta ebaluazioa bermatzea.\nEusko Jaurlaritzak Enplegurako Euskal Estrategia onartu du gaur. Estrategia horren bidez, enpresen lehiakortasuna hobetu eta lanpostu gehiago sortu nahi ditu, baita gazteei lana ematea sustatu eta haiek hezkuntza arlotik lanera igarotzea erraztu ere. Horrez gain, beste helburu batzuk ere baditu: gizarte eta lurralde kohesioa indartu nahi ditu, kolektibo ahulenak lan munduan sartzen lagunduz; bitarteko teknologikoak, antolakuntzakoak, eta azpiegitura zein prestakuntza bitartekoak hobetu, enplegurako zerbitzu efikazagoa eta eraginkorragoa eskaintzeko; eta, enplegu politika aktiboen kontrola eta ebaluazioa bermatu.\nEstrategiari buruzko xehetasunak Enplegu eta Gizarte Gaietako sailburu Gemma Zabaletak eman ditu. Hain zuzen ere, Zabaletak eta Gobernuko eledunak, Lehendakaritzan (Gasteiz) Gobernu Kontseiluaren ondoren egin ohi den prentsaurrekoa eman dute.\n2011-2014rako Enplegurako Euskal Estrategiaren helburua enplegurako politika aktiboak biltzea eta Euskal Autonomia Erkidego osorako erreferentzia bilakatzea da. Estrategia horretatik hainbat plan zehatz eta definitu eratorriko dira, adibidez: Lanbideren 2012ko Plan Operatiboa. Plan horrek hainbat ildo nagusi izango ditu:\n-Lanbidek 2012an, berariazko ikastaroen bidez, 72.000 pertsona baino gehiagori prestakuntza ematea aurreikusi du Datu bat: erregistratuta dauden 25 urtetik beherako 15.367 langabetuetatik 11.367k (% 73,9) ez dute batxilergoa gainditu.\n-Orientabide zerbitzuak indartzea eta zailtasunak dituzten kolektiboei lana lortzen laguntzeko ekintzak bultzatzea. Diru-sarrerak bermatzeko errenta (DBE) jasotzen dutenak tokiko enplegu planen lehentasunezko kolektiboetako bat izango dira, baita gazteak eta lan-erregulazio espediente baten (LEE) eraginpean daudenak ere.\n-Urtearen hasieran, behar handia duten Euskadiko bederatzi gunetan, tokiko ekintza plan bat jarriko du martxan, 1.500 langabeturi bakoitzaren neurriko orientazioa emateko, bereziki LEE baten biktima diren langileei eta DBE jasotzen ari direnei.\nJaurlaritzaren Kontseiluak gaurko bileran onartu du “2011-2014 aldiko Erosketa eta Kontratazio Publiko Berderako Programa”, Eusko Jaurlaritzaren sailek eta sozietate publikoek egiten dituzten erosketa eta kontratazioetan ingurumen-irizpideak txertatzea planteatzen duen dokumentua, hain zuzen ere. Kontratuen % 100ek horrelako gaiak kontuan har ditzaten lortzea planteatzen da 2014rako.\nPilar Unzalu sailburuak bultzatutako programa horren xedea da kontratazio-orriek ingurumen-irizpideak balioetsi beharreko elementu gisa txerta ditzaten lortzea, hots, erosketen eta kontratazioen % 100ek alderdi hori kontuan har dezaten erdiestea. 2012an Eusko Jaurlaritzaren sail eta sozietate publiko guztiek egiten dituzten erosketen % 75a “berde izatea” espero da.\nEusko Jaurlaritzaren Kontseiluak hartutako erabakiak (2011.12.20)\nEusko Jaurlaritzaren Kontseiluak 2011-12-20n hartutako erabakiak\nkortea_mendia_birgizarterat... behera kargatu (0 Byte)\nkortea_mendia_erosketa_berd... behera kargatu (0 Byte)\nkortea_mendia_rajoy_bakea_e... behera kargatu (0 Byte)\ntotala_mendia_birgizarterat... 20 MB\ntotala_mendia_erosketa_berd... 20 MB\ntotala_mendia_rajoy_bakea_e... 10 MB


Info7 Archives - 27 zapata\nInfo 7rako prestatutako ipuin misteriotsua. Hirugarren atala da honakoa. Lehenenegoa hau izan zen, bigarrena beste hau. Denak dauzkazue entzungai eta irakurgai. HAU ENTZUTEKO EGIN KLIK HEMEN!! Bi astetik behin kolaboratzen aritzeak baditu bere bentajak eta bere desabantailak. Batez ere, batetik […]\n(Info 7ko bigarren kontakizuna, aurrekoaren jarraipena. Idatzita behean eta hemen entzungai) Katua ekarri genuenean hasi zen dena. Etxean ordura arte genuen lasaitasuna apurtu zen nolabait. Lagun batek deitu zigun esanez kalean aurkitu zuela katu ttiki bat eta negarrez eman zuela […]\n(Info 7ko aste honetako kolaborazioa hemen entzungai: http://www.info7.com/2011/11/16/sexualitatea-3/) Jendarte gero eta makinizatuagoan bizi gara. Makinak ohoratzen ditugu giza balioen gainetik. “Hi haiz hi makina!” esaka ibiltzen gara elkarri, “makina” zerbait gaindiezina, hobe ezina bailitzan. Azkarretan azkarrenak dira edozein motatako aparailu […]\nAurreko urtean Euskadi Irratiko Faktoria saioan aritu nintzen astean behin kolaborazio batzuk egiten. Nire komunetik jarri nion saioari izena (Basarriren Nire bordatxotik imitatuz), eta astearen errepasoa egiten nuen. Gustura aritu nintzen, oso gustura, baina lan handia zen eta aurten horretan […]


Kaixo - Ieepaa\nKalitatea gure produktu guztietan\nDenboraldi bakoitzeko frutetan esperientzia bikaina, 20 urte baino gehiago kaleko salmentak egiten, konpainiari buelta bat eman nahi diogu eta sarean banatu ahal izango dugu, herritar guztiek produktu bikain bat prezio onean eta batez ere beti gustu ona bermatuz goza dezaten!\nGure produktu guztiak astero biltzen dira zuhaitzetik zuzenean, bitartekariak eta hotz gelak erabiltzea saihesten dugu. Azpimarratu beharreko puntu garrantzitsu bat da besteekin alderatuta ez dugula produktua etilenozko gas ganberen menpe jartzen bere kolorea aldatzeko edo argizaria duten pintzelekin «ederragoa» izan dadin.\nGure generoa zuhaitzetik dator zuzenean. Horregatik, produktua apaintzen duten beharrezkoak ez diren ontziratze kostuak saihesten ditugu. Era berean, prezio merkeagoa eta tratamendu naturalagoa lortzen dugu.\nProduktua heldutasun puntuan biltzen dela ere kontuan hartzen dugu.\nAl Punto fruta onena zure etxera!\nLe meilleur fruit d’Al Punto chez vous !


Enpresek Goi Eskola Politeknikoko ziklo formatiboen eskaintza duala ezagutu dute — TUlankide MONDRAGON\nEnpresek Goi Eskola Politeknikoko ziklo formatiboen eskaintza duala ezagutu dute\nIkasleek azaldu dituzte ikaskuntza-prozesuan zehar landu dituzten proiektu eta erronkak.\nDebagoieneko enpresa asko eragile aktiboak dira Mondragon Goi Eskola Politeknikoa (MGEP)-ko goi-mailako prestakuntza-zikloetako trebakuntza-prozesuetan. Enpresa lankideekin eta Eusko Jaurlaritzako Hezkuntza sailarekin dituen harremanak sendotzeko asmoz, MGEPek jardunaldia antolatu zuen atzo, ikasleek euren proiektuen eta erronken berri eman diezaieten sustatzaileei.\nEnpresek bertatik bertara ezagutuko dute hezkuntza-eredu berritzailea, ikasleek euren proiektu eta erronken lagin zabala azalduko diete eta baliabide tekniko eta teknologikoak (ekipamenduak, lantegiak eta laborategiak) ikusiko dituzte. MGEPek lankidetzarako eta ezagutza-transferentziarako aukerak eskainiko dizkie, batez ere enpresa txiki eta ertainei, eta ikasleek praktikak, prestakuntza duala edo proiektua enpresan egiteko beharrezkoa den dokumentazioa emango die.\nMondragon Goi Eskola Politeknikoak puntako ekipamenduak eta instalazioak ditu prestakuntza-zikloetarako; izan ere, unibertsitate-graduetan eta ikerketan ere ikasleek horiek erabiltzen dituzte.\nJardunaldi irekian Nicolas Sagarzazu izan da, Eusko Jaurlaritzako Hezkuntza saileko Lanbide Heziketako sailburuordetzako Plangintza eta Antolaketako zuzendaria; eta bisitaren gidariak izan dira Carlos García Mondragon Goi Eskola Politeknikoko koordinatzaile nagusia; eta Gorka Aretxaga, Lanbide Heziketako koordinatzailea.\nEnpresen aldetik, kooperatiba desberdinetako ordezkariak izan dira: Aurrenak, DANOBAT, Fagor Arraste, Mondragon Assembly, Ulma Packaging, Ulma Construcción, eta baita beste enpresa bazuetako ordezkariak ere: AGA, Baikor, Hijos de Juan de Garay, Natra,...


Euskal ezkerraren praktika politikoan ez da inoiz teoria sobrante izan.\nHonela, askotan, praktikaren gurdia traba eta galga askorekin ibili da, idien aurretik ez zebilenean.\nPraktikari buruzko teoriaren atzerapen hori betetzen saiatu denetakoa dugu Jokin Apalategi.\nIztuetarekin burutu zuen marxisma eta arazo nazionalak, urrats haundi bat suposatu zuen bide honetan.\nLan berri hau ez da obra teorikoa.\nJokinek ezker abertzalearen txosten, eztabaida eta produkzio politiko guzia pazientzi eta lehiaz hurbiletik arakatu du elementu teorikoen bila, ondoren liburuan zehar sistematizazio koerente bat eskaintzeko.\nJose Migel Beñaran, Argalak aurkezten du hiru zati aski berez dituen liburua.\nBigarrenean, klase sozialak aztertzen ditu eta, hirugarrenean, euskal nazionalismoa historian zehar modelo desberdin zenbait aztertuz, hala nola, Zumalakarregi edo fuerismo nazionala, Sabino edo kontzientzia nazionala, ETA edo nazionalismo iraultzailea.\nGaurkoz aipamen soilarekin konformatuko gara.\nZientzi sozialen alorrean funtsezko gairik bada klase sozialena da.\nOrtzik bere liburu batetan ikuspuntu historiko batetatik aztertu zituen euskal klase sozialak.\nBeltzak, ondoren, metodo konparatiboak erabili zituen euskal klaseak aztertzeko.\nEuropako minoria nazionalei buruzko lanak erabiliz.\nNuñezek, metodo kuantitatiboez baliatuz, beste azterketa interesgarri bat eskaini digu berriki.\nOraingoan Apalategik klase sozialen azterketa politikoa eskaintzen digu.\nKlase eta frakzioen klasifikazioa interesagarria da guziz, eta ateratzen diren ondorenak polemikarik sortuko dutelakoan gaude.\nLan honek eskema edo bozeto itxura du.\nEz da beraz ezer definitiborik eskaintzen, eta gaiak oraindik liburu astunik sortuko du, ez da dudarik.


Ahmed I – Kaixomaitia.eus | Bloga |Saltsa badago!\nBeti bueltatzen naiz etxera kale beretik. Kanala zeharkatu eta fijatzen naiz letra gorriz norbaitek aspaldi egindako grafitti horretan fijatzen naiz: “harresia bota dezagun eta gainontzekoak bere kabuz eroriko dira!” Hurrengo kalean bira egin eta ezkerrera begiratzen dut beti. Hantxe egoten da, zutik, ke usainen artean irribarretsu, Ahmed.\nAhmed bi hilabete lehenago ezagutu nuen Marenek antolatu zuen jai hartan. Udazkena zen, eta jende koloretsuz beteriko kaleek lekua egin zieten amaierarik ez zuten egun grisei. Auzokideak aurpegi goibelarekin ateratzen ziren kalera eta jaiotzaz zuriak ziren azal haiek geroz eta zuriagoak ziruditen horrenbeste arropa beltzen artean. Nik ordea udazkena maite nuen. Kalean gora eta behera ibiltzen nintzen ahoko lurrunarekin jolasean eta jendearen begiak nireekin gurutzatu nahian. Igandea zen, etxeko denda parera gerturatu nintzen xanpain botila pare bat erostera eta nire gelara bueltatu nintzen tortilla amaitu bitartean zer jantziko nuen erabakitzera. Garai hartan hasi nintzen nire begien itzalak beltzez margotzen, baita nire ezpainei kolore ikutu bat ematen. Lotsa ematen zidan hasieran baina banekien Marenek atsegingo zuela. Berak oparitu zidan larruzko arnes hori jantzi ala ez ibili nintzen, jantzi, ispiluan begiratu eta gehiegi ote zen galdetzen nion nire buruari. Lotsarik gabe esan dezaket ezin hobeto gelditzen zitzaidala baina horrelakoetan beldur nintzen ni izango ote nintzen jaiko bakarra halako arnes batekin. Azkenean janztea erabaki nuen. Tortilla poltsan sartu eta Marenen etxera abiatu nintzen.\nMarenen etxea beste planeta bat zen, bertan ez zuten logikarik gure mundua arautzen duten lege metafisikoek. Berean sartu eta sekula ez zenuen jakiten non hasi eta bukatzen zen berak jairako apropos prestatutako ikuskizun hura. Gogoan dut jai baterako urre koloreko gela bat prestatu zuela. Dena zen urre kolorekoa, pareta, lurra, mahaia, sofa, landareak… dena. Marenek beti esaten zuen bere jaietara mugikorrik gabe joan behar genuela, errealitatea ahaztu eta berak eskaintzen zigun mundu sentsorial hartan murgiltzeko.\nEtxe parera hurbildu nintzenean musika entzuten zen kanpotik, lasaia, motela, sintetikoa eta baxu lerro indartsuez beterikoa. Oso iluna zen bere etxea, eta argi ahulez josi zituen gela ezberdinak. Sartu eta Julia izan zen ikusi nuen lehena, niregana hurbildu zen irribarretsu, pirinioetako uraren kolore bereko begi urdinak zabal zabalik nireekin gurutzatzen ziren bitartean. Ez zuen hitzik esan, niregana hurbildu eta berokia kentzen lagundu zidan. Bere ahoan hauts batzuk ipini zituen keinu maitekorrez begiratzen ninduen bitartean. Konturatu orduko gure mingainak elkarren arteko dantza motel etengabe batean murgilduta zeuden. Jende gutxik musukatzen du Juliak bezala. Bihotza azkartu zitzaidan bere ahoaren berotasuna nire zainetan barrena nabaritzen nuen bitartean. Horrela izan ginen orduak izan zitezkeen minutu pare batez, eta gero niregana gerturatu zen modu berean jarraitu zuen ondoko gelara. Irribarre egin eta jendearen artean galtzen ikusi nuen.\nSukaldera abiatu nintzen. Jendez gainezka zegoen, denak irribarretsu eta elkarren artean solasean, zigarroak eskuetan. Keak nire birikiak inbaditu zituen. Xanpaina mahai gainean utzi eta jendea agurtzen hasi nintzen. Nire lagun guztiak zeuden bertan, baita Marenen jaietan elkartzen ginen talde xelebre ezberdinetako kide guztiak ere. Ondoko gelan Andi ari zen musika jartzen. Musika altu zegoen eta jendeak dantza keinu motelez erantzuten zien Andiren abestiei. Ez zen asko ikusten, gela neoi gorri batzuekin atonduta zegoen eta ke-makinaren lurrunak ondoko mutil batek erretzen zuen kanutoarekin elkartzen ziren.\nAurrera begiratu eta hantxe ikusi nuen Ahmed lehenbiziko aldiz nire bizitzan. Handia zen Ahmed, ni baino pixka bat handiagoa, zabala, azal iluna astebeteko bizarrarekin ezkutatzen zuen eta txano beltz bat zuen buruan. Momentu batez etxe hartako soinua eta erritmoa gelditu ziren, sentsazioa nuen bat-batean etxea hustu zela eta bera eta biok baino ez geundela gela hartan. Motel mugitzen zen, alde batera, gero bestera, ondokoak zerbait xuxurlatu eta irri egiten zuen. Momentu batez bere lepora hurbiltzen nintzela pentsatu nuen, atzetik, berak ni sumatu gabe, sudurra bere lepoko azal leunaren pare… eta Marenek heldu ninduen eskutik. Instant hura xaboizko burbuila bat apurtzen den moduan desegin zen nire aurrean eta Marenen aurpegi borobila ikusi nuen. Bera zen gau hartako gure anfitrioia, gure jainkosa, gure unibertso paralelo hartako jaun ta jabea. Ederra zen Maren begiztatzea, dotorea zen eta aldi berean traketsa, sozialki ez oso gaitua eta nik horregatik maite nuen.\nMusu baten bitartez belarrira oihukatu zidan pozten zela ni han ikusteaz, ziurrenik gau hartan gutxienez mila bider errepikatuko zuen esaldi bera. Baina nik sinetsi nion. Irribarre egin eta txupito bat hartzeko erregutu zidan. Ongi ezagutzen ninduen berak, gutxitan esan diot nik ezetz txupito bati. Beste gela batera eraman ninduen. Sabaitik eskegita zeuden oihalez beterik zegoen gela hura eta erdian ohe bat, beltza, biguna. Bertan eseri ginen. Gure alboan neska bat zegoen eta antza, bera zen ohearen ondoan zegoen izotz zati erraldoi haren zaindaria. Izotzean bi txirrista zeuden zizelkaturik. Gure buruak hartu eta beheko aldean jarri zituen, ez oso azkar baina indarrez. Vodka botila hartu eta txirristen goiko aldean isurtzen hasi zen. Tantek behera nola egiten zuten ikusirik, Mareni poztasun algara txiki bat atera zitzaion eta vodka gure ahoetan sakabanatzen hasi zen. Begiak itxi nituen, zaporeaz zein egoeraz gozatzeko, eta ireki nituenerako Marenen ezpainak itsatsirik nituen. Gure listuak, vodkaz horniturik, gure mingainen arteko ezpata dantza, iruditzen zitzaidan hori guztia ez zela erreala. Beroa sentitu nuen gorputzean, ileak tentetu zitzaizkidan, eta hankarteak dar-dar egin zidan.\nMarenek indarrez musukatzen zuen, bera zen agintean zegoena, iletik tira egiten zidan, eta gure ahoak bata bestearengandik hiruzpalau zentimetrora gelditzen ziren. Soilik listuz osaturiko zubi mehe batzuek lotzen zituzten gure ahoak. Marenen begietan islaturik nireak ikusten nituen, gozamenez, egoera horrek segi zezan erregutuz. Mingainarekin ezpainen ertzak zupatu eta nire ahoan sartu zuen berriro. Vodkaren zaindariak harriduraz begiratzen gintuen. Hain justu, momentu agertu zen Ahmeden burua gure atzean eskegita zegoen oihal biktoriano haren atzetik. Begi argiak zituen, ia berdeak, eta begietan irribarrea sentitu nuen begiratu gintuenean. Guregana hurbildu zen berak ere vodka nahi zuela esanez. Marenek bere lekua har zezan agindu zion. Nire bihotza erloju bat balitz gau hartako 23ak eta 25. minutuan geldituko zen betiko, ez zen berriro piztuko nahiz eta bateriak aldatu. Ezin urduriago nengoen. Ahmedek irribarre egin zuen, ausartuko nintzateke esatera sekula ez dudala horren hortz perfekturik ikusi. Nire ondora belaunikatu eta bere burua aurkeztu zuen. Ez dakit erantzuteko kapaza izan ote nintzen. Vodkaren zaindariak hasiera eman zion bere erritualari eta segundu baten bueltan gure ahoetara zetozen vodkaz kargaturiko ibai haiek. Edan genuen, ez nekien ni musukatzen ausartuko ote zen eta vodkarekin batera beldur horrek inbaditu ninduen. Begiak ireki eta bere ezpain haragitsuak nireen pare ikusi nituen. Une batez eten zen, begiak ireki gabe; bera ere urduri zegoela esango nuke. Arnasa sakon hartu eta gure ezpainek elkar ikutu zuten lehen aldiz. Mingaina eztiki sartu zuen nire ahoaren barnealdera eskumako besoarekin inguratzen ninduen bitartean. Ahmeden indarra zabaldu zen nire gorputzean zehar. Ezkerreko eskua nire lepoan jarri zuen. Nire ahoko txoko ezkutuak arakatzen hasi zen, oso motel. Akordatzen naiz gure arnas erritmoak sinkronizatuta egiten zutela aurrera. Nik ere besarkatu nuen eta gure gorputzak gerturatu ziren.


ÄPPLARÖ Kanporako mahaia+beso 4 aulki - tindu marroia/Hållö beixa - IKEA\nKanporako beso-euskarridun aulkia/ hegal eraisgarridun mahaia\nKanporako beso-euskarridun aulkia/hegal eraisgarridun mahaiaKanpoko egurrezko altzarien iraupena luzatzeko, garbitu noizean behin, ez utzi aire zabalean behar baino denbora gehiago babestu gabe eta bernizatu sarritan.Garbitu xaboi leun eta urarekin. Lehortu zapi siku eta garbi batekin.Mantentze-lanak. Gainazala ez lehortzeko, ez pitzatzeko eta hezetasuna egurrean ez sartzeko, altzariak noizean behin bernizatzea gomendatzen dizugu, urtean behin edo bitan, esaterako.Gorde altzaria barruan, leku lehor batean. Kanpoan gordetzen baduzu, estali zorro iragazgaitz batekin. Gainazal lauetan ur edo elur gehiegi badago, kendu ezazu. Kondentsazioa ekiditeko, ziurtatu airea aske mugitzen dela.\nKanporako beso-euskarridun aulkia/hegal eraisgarridun mahaia% 100 material berriztagarria (burdinkiak izan ezik).Betebehar batzuk bete behar: debekatuta dago legez kanpoko baso-mozketetatik ateratako egurra erabiltzea. 2020rako daukagun helburua erabiltzen dugun zur guztia ziurtagiria duten iturri jasangarriagoetatik etortzea edo birziklatua izatea da.Produktu hau birziklatu edo energia berreskuratzeko erabil daiteke (zure eskualdean eskuragarri egonez gero).\nHÅLLÖKanporako aulki-kuxinaArtikulu kopurua:502.616.79\nKanporako mahaia+beso 4 aulki, tindu marroia/Hållö beixa\nKoloreaÄpplarö tindu marroia/hållö beixa


Tabla que ofrece los datos de EGOILIAR TXARTELA TAO EREMUAN – BERRITZEA 2020\nXedea IBILGAILUA APARKATZEKO DENBORA MUGARA LOTUTA EZ EGOTEA GAITZEN DUEN EGOILIAR TXARTELA BEREZIAREN BERRITZEA\nEskabidearen epea 01-02-2021\nHartzaileak TAO Eremuan Egoiliar Txartelaren Titularrak\nLege-araudia O.T.A. Udal Ordenantza\n2021 urterako TAO berritze kanpaina urtarrilak 18an hasten da. Herritarrei tramiteak sinplifikatzeko eta kontrola hobetzeko asmoz, azken urteotan Irungo Udalak BEHIN-BETIKO BALIOTASUNA duten txartelak ematen ari da. Txartel hauek automatikoki berrituko dira baldintzak betetzen diren bitartean, eta beraz, urte amaieran ez da ibilgailutik kendu beharko.\nTasaren ordainketa HELBIDERATUTA duten txartelen titularrei automatikoki berrituko zaie. Horrela, helbideratze-kontuan tasa kargatuko zaie, 2021erako 33,60€-koa dena. Kargu-data: otsailak 1 (epearen azken eguna)\nOrdainketa HELBIDERATUTA EZ DUTEN titularrek ordainketa egin ahal izango dute www.irun.org/sac egoitza elektronikoaren bitartez edo www.irun.org/pagotributos weborriaren bitartez (ikusi erlazionatutako web-lotura). Behin ordainketa egindakoan, txartela automatikoki berritua geratzen da. Ordainketa-epea: otsailak 1.\nInterneten bidez egin ahal duzu zure IRUN TXARTELA erabiliz (www.irun.org/sac) edo, halakorik ez baduzu, zoaz HAZ bulegora. 2021 urterako ordaingiria helbideratzeko azken eguna urtarrilak 22a izango da.


Cookie-ak testu-artxibo txikiak dira, erabiltzailearen ordenagailuan biltzen direnak, webguneak bisitatzen dituenean. Oso erabilgarriak dira webguneek modu eraginkorragoan funtzionatu dezaten: adibidez, erabiltzaile batek gogoko hizkuntza aukeratzen badu home-an, webguneak hobespen hori gogoratuko du, eta erabiltzaileak webgunea aukeratutako hizkuntzan erabiltzen jarraitu ahal izango du besterik gabe.\nCookie-ak “jatorrizko cookie”-ak edo “hirugarrenen cookie”-ak izan daitezke:\n“Jatorrizko cookie”-ak: webgunean jarduten duen pertsona batek, datu-tratamenduaren arduradunak, sortzen ditu; kasu honetan, Bilboko Berreginen Museoak sortzen ditu, www.bilbokoberreginenmuseoa.eus webgunearen titularra denez gero.\n“Hirugarrenen cookie”-ak: erabiltzaileak bisitatu duen webgunean jarduten ez duten beste pertsona batzuek, hau da, Bilboko Berreginen Museotik kanpoko enpresek, sortzen dituzte; alegia, enpresa horietan Bilboko Berreginen Museoko datuen tratamenduaren ardura duten pertsonek.\nOperadorearen webguneak honako cookie hauek erabiltzen ditu:\n(iturburuko cookie-a) Erabiltzaile erregistratuak identifikatzeko erabiltzen da. Derrigorrezkoa da operadorearen web orri bakoitzera sartzean erabiltzaileari izena eta pasahitza behin eta berriro erabiltzen ibili behar ez izateko. Saioa amaitzean iraungitzen da. Hala ere, erabiltzaileak "saio hasiera" gogoratzea aukera dezake, eta kasu horretan cookie iraunkorra erantsiko diogu. Hau hilabetegarrenean iraungitzen da.\n(hirugarren baten cookie-a) Erabiltzaile-profilen azterketa, trafikoko datuen neurketa Google-k kontrolatzen ditu cookie hauen iraungitze denbora. Normalean bi urteren buruan iraungitzen dira.\nBilboko Berreginen Museoak jakintzat ematen du erabiltzailea webgunean nabigatzen hasten den unetik baduela cookie-en berri, eta eurak bere ordenagailuan instalatzeko baimena ematen duela.\nDena dela, erabiltzaileak beti izango du aukera cookie-en erabilera pertsonalizatzeko, bai eta cookie-ak biltzea eragozteko ere, erabiltzailearen beraren nabigatzailean aukerak aldatuta. Honela, nabigatzaile ohikoenetan:\nSmartpone, tablet edo halako beste gailu mugikor batean, cookie-ak beti desinstalatu eta ezabatu daitezke gailuaren beraren "Ezarpenak" menuaren barrutik.\nCookie-ak erabat blokeatzean, litekeena da eragzopenak izatea webgune batzuk ongi bistaratzeko.\nCopyright © 2019. Bilboko Berreginen Museoa. Eskubide guztiak gordeta


BILBO EA PROTOKOLOA. NEUROLOGIA ETA LEHEN HARRETA - Esclerosis Múltiple Euskadi\nBILBO EA PROTOKOLOA. NEUROLOGIA ETA LEHEN HARRETA\nPublicado por EM Euskadi | 29 enero 2011 | Visto 1794 veces\nEsklerosi Anizkoitzaren “Protocolo Bilbao” Espainian proiektu aitzindaria da, helburu du gaixotasunaren diagnostiko goiztiarra egitea eta gaixoek arreta-kalitate handiagoa jaso dezaten. Kolaborazio hitzarmen bat da, aktuazio protokolo batean jasotzen den, bi […]\nEsklerosi Anizkoitzaren “Protocolo Bilbao” Espainian proiektu aitzindaria da, helburu du gaixotasunaren diagnostiko goiztiarra egitea eta gaixoek arreta-kalitate handiagoa jaso dezaten.\nKolaborazio hitzarmen bat da, aktuazio protokolo batean jasotzen den, bi kolektibo nagusik adostua: neurologia eta lehen arreta. Honen bidez komunikazioa hobetu nahi da, gaixoen informazio guztia eskuragarri izatea eta euren tratamentuei buruzkoa, larrialdietan nola jokatu jarraibideak jasotzen dituena, arreta kalitate hobea jaso dezaten eta beharrezkoak ez diren kontsultak ekiditeko asmoz.\nEsklerosi Anizkoitzaren Euskadiko Dundazioak eta Bizkaiko EA Elkarteak proiektu honetan gaixoen ikuspuntuaren ekarpena egin dute, euren beharrizanak eta euren kexak, betiere ere protokoloa eraginkorragoa eta praktikoagoa izan dadin. Eusko Jaurlaritzako Osasun Sailak onartutako proiektu hau Bizkaian ari da garatzen eta bi urtez iraungo du. Ebaluazioa egin eta gero, beste lurraldeetara hedatu nahi dute.\n“Protocolo Bilbao”ren helburu nagusia Esklerosi Anizkoitzaren tratamentuan inplikatutako osasun arloko profesionalen lanean komunikazioa hobetzea da Bizkaian. Lan honetan parte hartzen dute neurologoak (Alfredo Antogüedad eta Mar Mendibe); lehen harrerako medikuak (Osatzen Familia Medikuntzako Elkartearen bidez ordezkatuak); ATS-DUEak, eta Esklerosi Anizkoitzaren Elkarteen bidez gaixoen ordezkariak.\nEsklerosi Anizkoitza gaixotasun kronikoa da eta normalean gaztaroan hasten den, eta zoritxarrez, momentuz sendabiderik ez duena. Egia da, bestalde, azken urteetan gero eta tratamentu gehiago asmatzen ari direla, gero eta eraginkorragoak eta EAren ondorioak moteltzen ari dira. Nolanahi ere, gaixoen bizitzan zehar gaixotasunak erabateko eragina du.\nEdozein pertsonaren bizitzan gaixotasunak beti daude; hain zuzen, hori dela eta joan ohi gara lehen mailako medikuarenera gure “OSASUN” egoera aztertu dezan (adibidez, hipertentsioa edo diabetea antzemateko), edo bestelako sintomaren bat dugunean. Badira, era berean, zenbait gaixotasun antzemateko bestelako programak, kolon minbizia antzemateko edo bularretako minbizia antzemateko adibidez.\nEA duten gaixoak ez dira gainerako gaixotasunei inmuneak. Hala ere, maiz, EA duten gaixoen harreta nagusia neurologikoa da, eta maiz, gainerako gaixotasunez ahazten dira. Egia da, era berean, maiz neurologoa eta lehen mailako medikuaren arteko komunikazioa ez dela nahi bezain arin eta ugaria.\nEA duten gaixoen osasuna zaintzerako orduan, bestelako kolektibo batzuek ere hartzen dute parte. Gero eta ageriagoa da erizainaren egitekoa gaixo kronikoen zaintzan. Esklerosi Anizkoitzaren kasuan, EA unitate guztietan daude erizainak, bereziki tartamentuen autoadministrazioaren jarraipenari dagokionez eta albo ondorioen kontrolari dagokionez. Baina erizainek gero eta garrantzi handiagoa dute gaixo kronikoen osasunaren zaintzan. Horrela erizainek EA gaixotasunaren inguruko formazio espezifikoa jasotzea garrantzitsua da, eta gaixoen arreta hobetzeko bideak lantzeko orduan.\nAzkenik, ezin ditugu ahaztu gaixoak. Euren elkarteen bidez, laguntza sikologikoa eta bestelako errehabilitazio zerbitzuak eskaintzen dizkiote gaixoari (fisioterapia, logopedoa, treapia okupazionala etab.). Kasu honetan, nahiz eta neurologoen eta EDEMBIren (Bizkaiko Elkartea) arteko komunikazioa oso ona izan, badira hobetu daitezkeen alderdiak mediku arretari dagokionez.\nAurreko deskripzioan agerian geratu denez, EA duten gaixoen zaintzan hainbat eragilek hartzen dutela parte eta euren arteko koordinazioa hobetzea eta EAren inguruko formazioa hobetzea gaixoari onura ekarriko dio.\nProiektu honen helburua Esklerosi Anizkoitzaren diagnostiko goiztiarra egitea da, eta ohiko egoerei aurre egiteko protokologoak ezartzea (zenbait botiken kontrola, infekzioak, suspertzeak…). Era berean, beste helburu bat da gaixoen osasuna oro har zaintzea.\nProiektua oso estimulantea da, gaixoei laguntzeko bide berria delako, eta imajinazio erronka handia delako, izan ere ez dago horrelakoen gaineko bestelako eredurik.\nKolektibo guztien lotura, modu batean edo bestean gaixoei lagundu ahal diegun kolektiboena, oso positiboa eta onuragarria da gaixoentzako.\nBILBO EA PROTOKOLOKO DOKUMENTAZIOA


DieselGate eta kutsaduraren iruzurrak - Aitor Urresti\nDieselGate eta kutsaduraren iruzurrak\nDieselGate auziaren inguruan asko hitzegin da azken asteetan. Gertakari hauek agerian utzi dabez industriatik aspaldian erabiltzen diran iruzurrak, eta bereziki automozioko industrian. Baina iruzur honetatik haratago, guzti honek beste hainbat gako garrantzitsu utzi dauz agerian, gure gizartearen portamoldearen inguruan kutsaduraren aurrean eta klima aldaketaren inguruan:\nArgi dago kolperik handiena, ordurarte izen ona zueneko enpresa batek hainbat urteetan iruzur egin dauala jabetzea izan dala. Isurien murrizpen bat egin beharrean zegozanean, zentzu gehiagoko neurriak hartu beharrean, besteak beste katalizatzaile edo filtratze sistemen erabilera, sahiesbide bat hartzea erabaki eben, motorea trukatuz entsaiuetan potentzia murrizteko, aldi berean isuriak murriztuz. Modu honetan, hainbat urteetan errepideetan ehun milaka kotxe ibili dira kutsadura maila handiak sortzen, ingurugiroko araudiak bete gabe.\nHonetaz aparte, Dieselgate etorkizunean luzatu daitekeeneko iruzur bat bihurtu daiteke. Volkswagen enpresak oraindik ez dau argitu zelan konponduko dauan arazoa, eta hemen sortzen dira zalantza gehienak. Software bidezko edozein konponketak, hasieran enpresak adierazi dauanez, motorearen potentziaren jaitsiera bat suposatuko leuke, beste piezen aldaketarik egiten ez dan bitartean. Software-eko aldaketa bakarrik egitekotan, kotxeen ezaugarriak murriztuko lirateke, iruzurra luzatuz. Volkswagen-ek beraz funtsezko aldaketak egin behar ditu, besteak beste katalizatzaile edo filtratze sistemak jarriz.\nDieselgate-ek baita ere isurien neurketak egiten diraneko modua kolokan jarri dau. Software baten bidez detektatu daikegunean ze unetan ari diran isuriak neurtzen, motorearen portamoldea aldatzeko, iruzurrerako tentazioa sortua dago. Baina iruzurreko tentaziotik haratago, Diselgate-ek erakusten dauana, neurketak ohikoak ez diraneko gidatze baldintzetan egiten dirala da, bestela motoreak etengabe bere portamoldea aldatzen egongo litzakelako neurketa baten dagoela detektatzeagaitik.\nDieselgate auziak orokorrean klima aldaketaren inguruan dagoeneko ezjakintasuna agerian utzi dau, eta aldaketa probokatzen daben gasena. Aurreko sarrera baten azaldu neban bezala, nitrogenoko oxidoak, iruzurra sortu dabenak, CO2-a baino 250 bider beroketa ahalmen handiagoko negutegi efektuko gasak dira. Hau dela eta, ez du zentzurik PIVE laguntzak ez itzultzea defendatzea “CO2ko isuriak trukatu ez diralako”, trukatutako isuriak askoz ere kutsakorra deneko gas batenak izan diranean.\nDana dan, manipulatu diran nitrogeno oxidoen arriskua klima aldaketatik haratago doa. Gas hauek arnas-sistemako eritasun larriak sortarazten dabez, eta urtean estatuan gertatzen diraneko aireko kutsadurarekin lotutako 27,000 heriotz baino gehiagoren eragile garrantzitsuak dira.\nIkustear dago oraindik Dieselgate-ek Volkswagen-en salmentetan euki leiken eragina, baita auzi honetan inplikatuta dagozaneko beste enpresatan ere. Eta honetan aitortu behar dot batere baikorra ez nazala. Aldez aurretik agerian utzi dogu gizarte bezala oso oroimen laburreko gizartea garala industriarekin lotutako iruzurretarako, eta oraindik gehiago iruzur horiek ingurugiroarekin lotuta dagozanean. Hau dala eta, nahiz eta hasieran salmenten beherakada bat gertatu daitekeen, nik uste dot luzeagora begira Volkswagen-ek aldez aurretik eukazaneko salmenta mailetara bueltatuko dala.\nGuzti hau ikusita, zalantza bat sortzen jat: gizarte bezala, prest al gagoz erreakzionatzeko, akatsetatik ikasteko, eta enpreseei portamolde etiko bat eukitzea eskatzeko? Galdetzearren…\nAutomozioa Diesel Dieselgate Isurien kontrola Klima Aldaketa Kutsadura Negutegi efektuko gasak NOx Volkswagen\nPrevious postCOP21, Energia eta Klima Aldaketa\nNext postEuskadiko Estrategia Energetikoa: berriztagarriak ahaztuz


Iruña Veleiako hegoaldeko harresia itxuraberrituta, Aldundiaren eta Eusko Jaurlaritzaren arteko lankidetzari esker - Kultura saila - Euskadi.eus\nBingen Zupiria Eusko Jaurlaritzako Kultura eta Hizkuntza Politikako sailburuak nabarmendu du jardun hori garrantzi handikoa dela Iruña Veleiari balioa emateko: “Arkeologoek azaldu duten bezala, azken hilabeteotan gauzatutako esku hartzea funtsezkoa da Iruña Veleiako hegoaldeko harresia sendotzeko eta eremu hori agerikoago egiteko. Lan horiei esker, urrats bat aurrera egin da aztarnategi hori babestu eta onik zaintzeko lanean eta, era berean, bisitariei aukera eman zaie hobeto ezagutzeko nola bizi ziren enklabe horretan erromatarren garaian. Eusko Jaurlaritzak oso garrantzitsutzat jotzen du jardun hori, ahalbidetzen digulako balioa ematen jarraitzea Euskadiko erromatarren aztarnategi arkeologikorik garrantzitsuenari: Iruña Veleiari”.\nMonumentua hauskorra denez, lan asko eskuz egin dira, eta kontu handiz zapaldu da monumentua, jatorrizko egiturako elementuak mugitzeko arrisku handia egon baita. Gainera, bertara iristea zaila denez, makina espezifikoak erabili behar izan dira monumentua inguratzeko, eta ez da tonaje handiko ibilgailurik erabili, egiturak kaltetu ez zitezen. Berreraikitze lanek oinarrian izan dituzte azterlan arkeologikoaren emaitzak eta, hori dela medio, indusketa zuzendu duen arkeologo taldeak eta proiektua idatzi duen taldeak —Oscar Reinares buru zela— ezarritako jarraibideen arabera egin dira lanak.\n“Lehenik eta behin, obra behar bezala gauzatzeko egin beharreko aldez aurreko lanak eta lur mugitzeak egin ziren, tartean zirelarik harresiaren eta atearen aurrean zegoen asfalto geruza eraistea, jardun eremuan sastrakak eskuz kentzea eta garbitzea, betegarriak kentzea eta, gero, zirkulazio bidea (cursum) berriz jartzea, eta lehendik han zegoen material pikorkararen zati handi bat birziklatu zen”, azaldu du arkeologoak.\nLehendik zeuden egituretan esku hartzeak egiteko eta fabrika berriak eraikitzeko, lehenbizi, desmuntatze arkeologikoko lan zehatzak egin ziren, betegarriak berriz jarri ziren eta gailurrak sendotu ziren, eta hori guztia egitean, behar bezala babestu ziren induskatutako eremuak, xafla geoehunezkoak erabiliz eta hautatutako betegarrien bidez.\nMaterial horiek lehengoratzeko, harlauzazko harlangaitza eta kareharrizko harlandua erabili zituzten, aztarnategian antzeko lanetan orain arte erabili izan direnen antzekoak, bai eta kare hidrauliko naturalezko morterozko piezak ere. Gainera, lerro bat markatu zen jatorrizko materialaren eta material berriaren artean, eta beira zuntza duen poliester sare bat jarri zen, aukera izan zedin bi materialen arteko aldeak ikusteko, eraikinaren jarraitutasuna desitxuratu gabe.\nOndoren, jatorrizko materialak onik zaintzeko lan zorrotzei heldu zitzaien, alegia, hutsarteak, arrakalak eta pitzadurak itxi ziren, eta, amaitzeko, harlanduzko lan berriaren gainazala tindatu zen hori-okrezko eta lur kolorezko pigmentuz koloreztatutako kare ura erabiliz, fabrika berriak monumentu multzoan diskretuki integratuta gera zitezen.\nEgin diren obrei esker, sakonago ezagutu da harresian erabilitako materiala, haren historia eta arkeologia; horren erakusgarri, elementu arkitektoniko berriak aurkitu izana, zeinak berrerabili baitira, edo garai hartan erabilitako eraikuntza prozedura batzuen (harlanduaren in situ birlanketa, esate baterako) lekukotasuna ematen duten material hondarrak aurkitu izana.


Play jokoa Signalman Online:\nRa jo lortzeko, oztopo guztiak irabiatu, hartuko du, eta gertatzen den eskubide hori igarotzea ahalbidetuko luke. . Play jokoa Signalman konektatuta.\nTekniko jokoa Signalman ezaugarri\nGame Signalman gehitu: 24.03.2012\nJokoa jokatzen: 1355 aldiz\nBezalako jokoa Signalman Jokoak\nDeskarga jokoa Signalman\nEmbed Joko Signalman zure web orrian:\nJokoaren txertatu Signalman zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Signalman , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Signalman -rekin, baita ere, jokoa jokatu zen:


naiz: agenda - ‘Bizitzak biziarazi’ gazte mobilizazioa\n‘Bizitzak biziarazi’ gazte mobilizazioa\n‘Bizitzak biziarazi’, gaur egungo hiri eredua eta gazteen lan prekarizazioa salatzeko bultzatutako gazte mobilizazioa, ekainaren 13 eta 14ean egingo da Bilbon.\nEkimena Ernai, Eragin, Bilboko sare feminista, Kaskagorri eta gazte mugimenduko beste eragile batzuk antolatu dute, «Aburtoren hiri eredua eta kapitalaren arteko loturak gazteongan sortzen duen prekarietatea» salatzeko.\nOldarraldi neoliberalak ez duela etenik adierazi dute, eta «antolakuntza eta borrokarekin» egin behar zaiela aurre.\nHilaren 13an, Ksk&Roll ekitaldiarekin hasiko da programazioa, Bilbiko plazan 19:19ean.\nEkainaren 14ean, berriz, agitazio tailerra eskainiko da goizeko 11:11ean, Gurpildun martxaz jarraitua. 15:15ean bazkaria izango da, musika akustikoaz lagunduta.\nAzkenik, ekainaren 15ean Gasteizen izango den mobilizazioan parte hartzeko deialdia zabaldu dute.\nBilbo Zaharra Kalea, 13\n‘Bizitzak biziarazi’ kartela


Oñatiko erdigune historikoa – Oñati\nOñatiko erdigunea ibilbide historiko baten ondorioa da eta monumentu ugari ditu: jauregiak, jauretxeak, etxetzarrak eta, tartean, hainbat erlijio-eraikin bikain, hiri bizitzako ehunka urte biltzen dituen egitura batean.\nBailara erdian kokatutako Monumentu Multzo bitxia da. Jatorrizko herria XIII. mendekoa da eta inguru honetan egituratu zen: Kale Zaharra, San Anton kalea, Santa Marina Plaza eta Mendiko kalea, hau da, Zumeltzegi muinoaren inguruan.\nOñati Gipuzkoako probintziako udalerri zabalena da eta bertan eraiki zen Euskal Herriko lehen Unibertsitatea 1543. urtean. Unibertsitateak monumentu-ondare garrantzitsua du. Gaur egungo erdigune historikoaren kokalekuaren jatorria zehazteko moduko agiririk ez dago, baina badago jatorrizko herriaren inguruko eta Gebara etxearen inguruko 1148. urteko bibliografia. Kultura Ondasuntzat sailkatua, Monumentu Multzoaren kategorian.\nJaurerriko udalerri izatetik Konderri izatera pasatu zen (XIII. mendeko dokumentu batzuen arabera. Titulu hori Gebaratarrek erabiltzen zuten, geroago Oñatiko konde izan zirenek). Hori dela eta, Gaztelako Erregeak zenbait eskubide eta pribilegio eman zizkien, eta horien bidez botere politikoa, judiziala, ekonomikoa eta erlijiosoa kontrolatu zuten. 1388tik 1540ra bitartean, Jauntxoen boteretik askatzeko herritarrek saio asko egin bazituzten ere, 1845. urtean gertatu zen Gipuzkoarekiko behin betiko anexioa.\nSanta Marina Plaza, Oñatiko lehena\nXII. mendekoa da. XVIII eta XIX. mendeen artean birmoldatua izan zen.\nNabarmendu behar ditugu Madinabeitia Jauregia (estilo barrokoa), Antia Jauregia (estilo barrokoa) eta Baruena Jauregia (estilo neoklasikoa). Erdiko iturria ere bai, bere Bertute Teologalekin eta Gurutzearekin.\nForuen Enparantza, udalerriko gune neuralgikoa\nAipatzeko moduko eraikinen artean dago Udaletxea, barroko rokoko estilokoa, Martín de Carrera arkitektoak 1778an eraikia. Fatxadaren goiko aldean herriko armarria nabarmentzen da. Bertan dago Lazarraga Dorretxe-Jauregia.\n“Txantxikuak”, herritarren ezizena\nOñatiarrei “txantxikuak” (igela) esaten zaie. Horren azalpena Oñatiko kondeei lotutako kondairetan oinarriturik dago, lehenak izan omen ziren Oñatiko biztanleei horrela esaten.


Udaberria aitzinatu zaukuia? Hala iduri luke hamar egun huntako denbora miresgarria ikhusiz geroz.\nBainan ez giten fida ondikotz. Ikhusi behar ditugu oraino hotz eta heze, iguzki disdiranta lanho eta hedoiez estalia ephe luzeez.\nNegu itsusi borthitzaren ondotik, karroin edo horma egun beltz hetaren oroitzapena gure gogoan alhatzen delarik, oraiko egun ederrak ederragoak zaizkigu, zerutikako dohainik xoragarriena.\nGaztetasunetatik aspaldisko urrunduak girenek hotzari arras minbera gira, eta nekheak iragaiten ditugu negu hitsean, bethi marranta mehatxuaren azpian. Hortakotz oraiko egun eder hauk gazteek baino gehiago goxatzen ditugu.\nGazteek ez dute den gutieneko axolarik aroaz; berdin zaizkote hotz, bero ala heze. Beren odol beroak eta yite suharrak ez du griñarik holako xehekerietaz...\nZoin goxoki pherekatzen gituzten iguzkiaren urrezko phiruek, eta nola edertzen dituen bazterrak bere argi biziarekin, bozkarioa hedatuz alderdi guzietarat.\nZuhaitzak ozitu nahiak daude, eta liliak pinpirinatzen hasiak, geroago emaiteko beren edertasuna gure begien lilluratzeko, eta usain goxoaz gure usma loriatzeko.\nIguzkia! Argia eta beroa! Horra lurreko izaite guzien phitzgailua sustengoa eta geriza.\nOilo kolokak bere hegalpeko beroarekin bizitza emaiten du arroltzen barnean diren xita gaieri, eta hok tarrotzen direnian, kuskua hautsi eta agertzen dira, eta berehala lotzen hazkurriaren bilha. Beroaren miresgarrizko botherea!\nBeroa da bizitza eta hotza herioa. Negu latzak izaite xume guziak, uli, mamutxa eta bertze, funditzen eta ezeztatzen ditu, bazter guzietan herioa hedatzen hitstura bihotzean eta ilundura adimenean sarrarazten. Hotz ikharak nagitzen eta uzkurtzen gitu. Hots: supazter bero bat ez dugun ber deusetako ez gira hun.\nEta erresumek eta behardunek ez balinbaduzte baitezpadako bero eta hazkurria ezinduak, nola bihurri negu garratzari?\nIraganak iragan, gauden udaberriaren igurikan, eta nahiz aro txarrak beretarik eginen dituen oraino, ez gitu lotsatuko negu borthitzaren heinean.\nUdaberriak badu larrazkenak ez duen alderdi on bat. Han negu beltzari buruz doa. Hura udaren alde, sasoin eder eta egun luzeen agintza da.\nZoriona ez baitha deneentzat batian eta hein berean ethortzen diote laborariak arras khexu direla, aroa sobera idorra doala, ereintzako biziki kaltekorra dela, bi ilhabethez bederen gibelatua dagola, eta beraz yaz baino uzta eta mozkin ahulagoak izain dituztela. Eta holako arrangura eta zinkurinak entzuten ditugu.\nEgia erran, bethidanik badakigu laborarien beltzuri horiek ez ditazkela osoki sinhets ardurenik, zeren eta dremenden makhurrak iduri zitzaizko nahigabe haundi baten heinekoak.\nLerro hauk idatzi ondoan denbora ilhundu eta yin zauku euria. Laborariek, egarri zauden dohainaren igurikan, hor dute beren lurren ihintztadura. Busti ditzala heien nahiaren neurrian, guzien onean.\n(La Voz de Navarra, 1934/2/27)


Merkataritza-erregistratzaileek kudeatuko dute Erregistro Zibila - Justizia Administrazioa Euskadin\nGobernuak iragarritakoaren arabera, merkataritza-erregistratzaileek kudeatuko dute Erregistro Zibila. Merkataritzako eta zibil arloko erregistratzaileak izatera pasako dira, eta ziurtagiri eta espediente guztiak doan izapidetuko dituzte.\nGobernuak merkataritza erregistratzaileak aukeratu ditu eta idazkari judizial eta jabegoaren erregistratzaileen aukerak alde batera utzi ditu; horretarako arrazoi nagusiak hurrengo hiruak dira: Erregistro arloan duten esperientzia, plataforma digital bat sortzeko behar den inbertsioa egiteko duten gaitasuna, eta Ministerioak ezarritako doakotasuna onartzea.\nZerbitzu publiko eraginkorra lortzeko, informatizazioa gauzatu eta papera alde batera uztea ezinbestekotzat jotzen du Justizia Ministerioak. Horregatik, merkataritza-erregistratzaileek kudeaketa hori plataforma digital baten bidez egingo dute. Plataforma hori eurek ordainduko dute eta Ministerioak eta herritarrek ez dute ezer ordaindu behar izango; horrez gain publikoa izango da, betirako.


Aurkezpena - T. Etxepe, S.A.\nJoan aurkibide nagusira\nSelekzionatu zure hizkuntza:\nNabigazio nagusia hasi da\nNabigazio nagusia amaitu da\nEtxepe 1973ko abenduaren 2an sortutako mekanizazio-lantegi bat da. Garai hartan, Danobat kooperatibako lau langileek (tornulariak eta fresatzaileak) beren aurrezkiak lantegi osagarri bat irekitzeko inbertitzea erabaki zuten. Lantegi horretan, hain zuzen ere, Danobat kooperatibak eta antzeko beste enpresa batzuek azpikontratatutako mekanizazio-lanak egingo ziren.\nHasiera batean, herriko baserri bateko ukuilu zahar bat alokatu zuten, eta bigarren eskuko hiru makina erosi zituzten. Baina urteak aurrera egin ahala, Etxepe garatuz joan zen. 1987an, lantegi bat erosi zuten Elgoibarko Ibaitarte industrialdean. Etxepe hazi egin zen, makina berriak erosi, eta langile gehiago hartu zituzten.\nAzken urte hauetan, Etxepek eboluzionatu egin du, eta tamaina handiko piezak egitera iritsi da, arrabotatzeko zubi-makinetan, mandrinatzeko makinetan eta fresatzeko zubi-makinetan inbertitu baitute. Espezializazio hori funtsezkoa izan da enpresaren bilakaerarako, eta horrek eman dio nortasuna, antzeko hasiera izan duten beste enpresa batzuen aldean.\nGaur egun, Etxepek bi industria-pabiloi ditu elkarren ondoan, Ibaitarte industrialdean. Makina-multzo ederra du, tamaina handiko piezak egiteko, eta 27 langile ditu; horien artean, bazkide sortzaileetako bat (partzialki erretiratuta).\nT. Etxepe, S.A. Ibaitarte Industrialdea 2, Postakutxa 153, 20870 ELGOIBAR (GIPUZKOA) - Telefono: 943 74 06 64 - 943 74 12 97 - Fax: 943 74 43 21


Hainbat aldarrikapeni buruzko jarrera argitzeko eskatu diete hautagaiei | Hainbat aldarrikapeni buruzko jarrera argitzeko eskatu diete hautagaiei – iparraldekohitza\nHainbat aldarrikapeni buruzko jarrera argitzeko eskatu diete hautagaiei\nIzan gizarte, ekologia eta politika arloko hainbat gairi begira, zein posizio duten galdatu diete Frantziako Legebiltzarrerako bozketarako hautagaiei. Erantzunei begiratu aitzin, erantzuteko urratsa egiteak berak badauka garrantzia. Horri begira, EH Baik, Amalurrek, Lutte Ouvrierek, NPAk, EBR-Tk eta AEI Aliantza Ekologista Independenteak dute erantzun tasa altua. Alderdi Sozialistari eta EAJri doakienez, ez dute sistematikoki erantzun, eta UMP-ko, Fronte Nazionaleko eta zentroko hautagaiei doakienez, erantzunik eza da esanguratsua.\nAHT bide berriaren alde direnei boza ez emateko deia egin du CADE ingurumena babesteko elkarteen taldeak. Alderdi Sozialistako Frantxua Maitia, Colette Capdevielle eta Sylviane Alaux, UMPko Marc Oxibar, Jean Grenet eta Jacques Veunac zentrista dira egitasmoaren alde kokatu. Egitasmoari buruzko erreferendum bat antolatzea nahi luke Alauxek. Ezkerreko Fronteko hiru hautagaiak ez dira ez alde ez aurka kokatu, eta hori, "desmartxa kolektibo" batean izanki, "desleiala" izatea litzatekeelako tokian toki posizio ezberdinak ukaitea. Horrez gain, ezkerrak buruturiko garraio politika eskuinak egindakoaz "ezberdina" dela erranik, bidean diren egitasmo guztien "gelditzea" eskatu dute, "bestelako politika bat gauzatu artean".\nEH Bai, Amalur, NPA, Lutte Ouvriere, AEI eta EBR-T hautagaiak, haatik, argiki aurka kokatu dira. Bestalde, haien alderdiaren jarreraren aurka joanez edo independente gisa aurkezten direnetan ondoko horiek ere aurka dira: Eric Petetin (ekologista), Pascal Lesellier (Debout la Republique), Jean-Baptiste Mortalena (independentea), Chantal Renou (Fronte Nazionala), Jean-François Zunzarren (eskuina), Michel Lamarque (eskuina), Marie Contraires (Modem), Michele Alliot-Marie (UMP), Franck Jalleau Longueville (Fronte Nazionala) eta Jean Telletxea (EAJ).\n2. Zor publikoa\nBidegabeko zor publikoen aurkako herritar kolektiboak ere interpelatu ditu 35 hautagai —denak salbu Fronte Nazionalekoak eta Frantziaren Aldeko Batasuneko Danielle Schaff—, eta soilik hemezortzik diete erantzun. Zor publikoa "erabat bidegabea dela" diote EH Bai eta NPAko hautagaiek, eta "hein batean bidegabea" dela diote Amalur eta Alderdi Sozialistakoek. Zehaztekoa da sozialistak pertsonalki kokatu direla; hots, ez direla alderdiaren izenean mintzatu. Kontu ikuskatzearen alde dira, eta horretan herritarrek haien tokia behar luketela diote Amalur, EH Bai eta NPAkoek. Sophie Hautenauve Alderdi Piratakoak dio zor publikoa "zuzengabea baina legezkotua" dela, eta herritarren parte hartzerik gabeko kontu ikuskatzearen alde kokatu da. Erantzun dutenen artean, inork ez du begi onez ikusten Europa mailako aurrekontuko ituna, eta horri buruzko erreferendum bat planteatu behar litzatekeela diote. Itun hori ezin negoziatua dela diote EH Bai, Amalur eta NPAko hautagaiek. Zentroko, EAJko, Ezkerreko Fronteko, UMPko hiru hautagaiek eta Alderdi Sozialistako bik erantzun ez izana "azpimagarritzat" jo dute kolektiboko kideek.\n3. Gay eta lesbianak\nLGBT lesbiana, gay, bisexual eta transexualen eskubideen aldeko borroka eramaten duten elkarteek ere hautagaiengana jo dute. "Haien arduren aitzinean kokatu behar ditugu hautagaiak, ez da Paris hunkitzen duen galdera bat, Euskal Herrian ere badago eskaera hori betetzeko beharra", dio Beñat Gachen Les Bascos elkarteko kideak. Galdeketa zabala egin diete: homosexualen ezkontza eta adopzio eskubideei buruz, transexualen eskubideei buruz, diskriminazioez eta hezkuntzan LGBT gaiek izan beharreko tokiaz, besteak beste. EH Bai, Ezkerreko Frontea, Alderdi Sozialista, Amalur eta NPA alderdietakoak eskubideen berdinketaren alde kokatu dira. Haatik, François Hollandek hitzemandako ezkontza eta adopzio eskubidea aitortzeko bidean UMPko eta eskuin muturreko hautetsiek "oztopatzeko ahalegin guztiak" egingo dituztela deitoratu du Gachenek. www.egalitelgbt2012.fr webgunean irakur daitezke erantzun guztiak.\nFrantsesaren ondoan, lurralde ezberdinetako hizkuntzen eta hiztunen eskubideen aitorpena eta garapena dakarren emendakina Konstituzioan sartzearen alde dira Amalur, EH Bai, EAJ eta AEI alderdietako hautagai guztiak eta Sylviane Alaux (PS) eta Sophie Hautenauve (Alderdi Pirata). Nahiz eta eskubideen berdintasunaren alde izan, NPA-k ez du Konstituzioaren moldaketari buruzko jarrerarik zehaztu, "V. Errepublikaren Konstituzioaren aurka" direlako. Hautagai horiez gain, Europako hizkuntza gutxituen hitzarmenaren izenpetzearen alde eta ko-ofizialtasuna ekarriko lukeen hizkuntza legearen alde dira NPAko hautagaiak eta Frantxua Maitia ere. Euskal Konfederazioak eta Kontseiluak dituzte hautagaiak interpelatu.\nHazien auto-ekoizpena eta erabilpena mugatzen duen Erdiespen Begetalari Buruzko Agiria deitu legea ezeztatzeko eginahala eginen luketen galdatu die Biharko Lurraren Elkarteak (BLE) hautagaiei. EH Bai, Lutte Ouvriere eta EBR-T alderdietako hautagai guztiek ez ezik, Alderdi Sozialistako Alauxek eta Capdeviellek, AEIko Alexa Hilairek eta Christophe Lepretrek, Amalurreko Alice Leizagezaharrek eta Filipe Etxeberrik eta EAJko Jean Telletxeak dute engaiamendua hartu.\n“Itzulpenak behar lirateke bilkura publiko orotan egin”\nAli diputatugaiak dio ez dela bete behar legea Mayotten


NoMachine: urruneko konexio kudeatzaile azkarra, segurua eta erabiltzeko erraza | Linuxetik\nGaitasuna gure ordenagailuak urrunetik kudeatzea zein da aukeratzerakoan kontuan hartu beharreko puntu garrantzitsua«Sistema Operativo» erabili behar dugu. Gainera, urrunetik konektatu ahal izatea ez da lan edo lanbide eremura soilik mugatzen den zerbait. Kasuan «Sistemas Operativos» as libre gisa «GNU/Linux» kontuan hartzeko aukera ugari dago, doakoak eta irekiak zein pribatuak eta itxiak.\nAukera horien artean, baditugu «NoMachine». Bere sortzaileen arabera urruneko konexio kudeatzailea da, azkarra, segurua eta erabiltzeko erraza. Plataforma zeharkakoa izateaz eta a-rekin etortzeaz gain free bertsioa to «Sistemas Operativos» urtean oinarrituta «GNU/Linux».\n«NoMachine» alternatiba ona da urruneko konexioa kudeatzeko aplikazio aurreratu ezagunak baina ez doakoak eta irekiak erabiltzeko «GNU/Linux»hala nola AnyDesk y TeamViewer. Gainera, dagoeneko irekita dauden doako alternatibetara, normalean funtzio, ezaugarri eta esparruetan askoz ere errazagoak edo mugatuak izan ohi dira, hala nola: «Apache Guacamole, KRDC, RealVNC, Remmina, TigerVNC, UltraVNC, Vinagre, VNC, XRDP». Horietako asko gure irakurriz pixka bat gehiago ikas daitezke aurreko sarrera gaiaren inguruan\nErabili arte konexio protokoloa «SSH» ondoan «X11» bidez «forwarding», konexio erraza eta erraza baimendu diezagukezu, baina maila aurreratu eta oso batean,«NoMachine» GNU / Linux-en kontuan hartu beharreko doako (eta ez doako) aukerarik onenetarikoa da.\n1.1 Zer da NoMachine?\nZer da NoMachine?\n«NoMachine» Aplikazio bat da «conexión remota (escritorio remoto)» horrek ordenagailu batetik bestera kudeatzeko konexio egonkor eta azkarra lortzeko aukera ematen digu. Batez ere, bere sortzaileek patentatutako teknologia erabiltzen duenez, hau da, erabiltzen du «Tecnología NX» izen bereko konpainiak garatua «NoMachine». Gaur egun Luxenburgon duen egoitza nagusia eta ordezkaritza bulegoak Estatu Batuetan, Alemanian eta Europako beste herrialde batzuetan ditu.\nLeiho nagusia «NoMachine»: Zerbitzariaren egoera atala\n«NoMachine» edonork bere urruneko konexio zerbitzari pertsonal, pribatu eta segurua kudeatzeko aukera ematen du, guztiz doakoa eta kalte handirik edo lotura juridiko edo administratiborik gabe. Eta gauza bera, egungo bertsio librean «Sistemas Operativos GNU/Linux» zure da «versión 6», zehazki «versión 6.8.1». Ordaindutako bertsioa bertsioa da Enpresa, deskargatu eta exekutatu daiteke 30 eguneko demo osoan.\nOharra: Doako bertsioak ez du ahalbidetzen saltatzen uzten «firewall (proxys)» ordenagailuen sareetan daudenak. Aukera bakarra da ordaindutako bertsiorako. Zein da doako baina ez doako aplikazioekin egitea, adibidez «AnyDesk, y TeamViewer». Hala eta guztiz ere, ordaindutako bertsioak zerbitzari zerbitzua du hodeian (aukerakoa), ordenagailutik ordenagailura konexioa mugarik gabe ahalbidetzen duena. Aurrerago, «NoMachine» beti behar duzu baliozko sistemaren erabiltzailea urruneko konexioa egiteko.\nInstalazioa «NoMachine» bat baino gehiago «Sistema Operativo»bezala«DEBIAN, Ubuntu o derivados» normalean ez du konplikazio handirik izaten, geroztik webgune ofiziala, formatuan instalazio fitxategia dakar «*.deb», terminalaren bidez erraz instalatzen dena komando hau erabiliz:\nMenpekotasun guztiak instalatuta badituzu, behar bezala instalatuko da pantailan mezu hauek botaz. Mendekotasunen bat falta bada, kasu horietako ohiko komando agindua exekutatu behar da, hau da:\nBehin instalatuta «NoMachine» beharrezkoa izango den ordenagailu bakoitzean sarbide ikono bat uzten du «Sistema Operativo anfitrión». Beheko irudian ikusten den bezala:\nOndoren, aukera ematen du «usuario u administrador» Aplikazioaren edo ordenagailuaren programaren interfazera sar daiteke, ikonoaren gainean klik eginez eta ondoren izeneko aukeran «Mostrar el estado de servicio», geroago jarraian erakutsiko diren konfigurazio aukerak dituzten pantailetara sartu ahal izateko:\n-Ko bigarren leihoa «NoMachine»: Konektatutako erabiltzaileen atala\n-Ko bigarren leihoa «NoMachine»: Transferentzia aktiboen atala\n-Ko bigarren leihoa «NoMachine»: Zerbitzariaren hobespenak Atala / Zerbitzuak fitxa\n-Ko bigarren leihoa «NoMachine»: Zerbitzariaren hobespenen atala / segurtasun fitxa\n-Ko bigarren leihoa «NoMachine»: Zerbitzariaren hobespenak Atala / Gailuen fitxa\n-Ko bigarren leihoa «NoMachine»: Zerbitzariaren Hobespenak Atala / Transferentziak fitxa\n-Ko bigarren leihoa «NoMachine»: Zerbitzariaren Hobespenak Atala / Errendimendua Fitxa\n-Ko bigarren leihoa «NoMachine»: Zerbitzariaren hobespenen atala / eguneraketak fitxa\nGarrantzitsua den zerbait «NoMachine», Hori zu zaragailuen arteko trafiko guztia«Protocolo NX» natiboak «encriptación OpenSSL TLS/AES 128».\nIkus dezakegunez, «NoMachine» urruneko konexioak kudeatzeko tresna osoa eta sendoa da, inguruneetarako erabilgarri dauden beste batzuekin alderatuta «GNU/Linux». Gainera, eskuragarri dagoen moderno, azkar eta egonkorrenetako bat da. Horrez gain, bateragarria da «Distribuciones» lehendik dagoena.\nHori dela eta, gaur egun oso erabilia da, bai jende askok etxerako erabiltzeko, bai beren erakundeetako profesional askok, bikoitza «AnyDesk» yzer da mugen osagarri «NoMachine».\nArtikuluaren bide osoa: Linuxetik » aplikazioak » NoMachine: urruneko konexio kudeatzaile azkarra, segurua eta erabilerraza\nyoda27mhz esan zuen\nX2Go proiektua alternatiba ona da, ez baititu NoMachineren mugak.\nX2Go proiektuak muga gehiago ditu .. nomakina bera baina bertsio zaharragoa delako .. pufff jaun santu! ez da harritzekoa lilbre softwareak aurrera ez egitea!\nArtikulua izugarria zen orain .. itxura ona badu ....\nX2Go proiektua orain nomachine teknologiaren doako bertsio berritu berrietan oinarritzen da, orain kodea bereizita dagoen NXLibs (libs-ek beharrezko guztia ekartzen zuen aurretik. Ez ziren hainbeste mendekotasun beharrezkoak), nahiz eta proiektua aurrera ateratzen hasi den. Bide mugatua da, nomachine edozein bertsio zahar edo berritan instalatzen denetik NXLibs / X2Go linux berrian soilik dagoen bitartean.\nhttps://github.com/ArcticaProject/nx-libs X2Go onartzen den tokietan, hau da, bezain mugatuak edo gehiago\nUbuntu 19.10 Eoan Ermine beta kaleratu da, Gnome 3.34, Kernel 5.3 eta gehiagorekin


Zerga Arauak Batzordeko presidentea Lamassoure: 'Hau gardentasuna eta justizia da' - EBko berriemailea\nZerga Arauei buruzko Legebiltzarreko Batzorde Bereziak sortu berria den Alain Lamassoure (argazkian) (PPE, FR) hautatu du bere osoko bilkuran presidente. Ostegunean (26 otsaila) goizean. Presidenteorde gisa, batzordeak Bernd Lucke (ECR, DE), Marisa Matias (GUE / NGL, PT) eta Eva Joly (Berdeak / EFA, FR) aukeratu zituen.Txostengileak bertan izendatuko dira 9 March.\n"Eginkizun garrantzitsua dugu. Emaitzak behar ditugu eta azkar behar ditugu", esan du Lamassoure-k bere onarpen hitzaldian. Batzordeko kideei "prentsa errebelazioen bultzada har dezaten" eskatu die, "Luxleaks" izenarekin ere ezaguna. "Aurretik dugun zeregina ez dago lotuta ez gure orientazio politikoekin ez ordezkatzen ditugun herrialdeekin. Hau gardentasuna eta justizia da. Hauek dira gure kezka partekatua eta horiek ahalik eta espiritu onenean landu behar ditugu ", gaineratu du.\nBatzordeak EBko estatu kideen zerga ebazpenak aztertuko ditu 1ko urtarrilaren 1991etik aurrera, baina aztertuko du Europako Batzordeak nola tratatzen dituen lehendik dauden estatu laguntzen araubideak eta zeinen gardena den zerga ebazpenen inguruan. Gainera, batzordeak zerga plangintza erasokorrak finantza publikoetan izan ditzakeen ondorio negatiboak ezartzen saiatuko da eta etorkizunerako gomendioak emango ditu. Ikusi ere agintaldiaren testu osoa.\nBatzordea Europako Batzordeak Luxenburgoko, Irlandako eta Herbehereetako enpresa multinazionalentzako zerga ebazpenen inguruan abiatutako ikerketa batzuen harira sortu zen.\nBatzorde berezia sortzen duen ebazpena, bere agintaldia eta osaera (egin klik 12.02.2015-XNUMX-XNUMXan)\nBatzorde berezia eratzeko arauak (197. art. Prozedura arauak)\nProfila Alain Lamassoure (PPE, FR)\nProfila Bernd Lucke (ECR, DE)\nProfila Marisa Matias (GUE / NGL, PT)\nProfila Eva Joly (Berdeak / ALE, FR)


Naiara Gorroño: “Gorputzeko edozein muskulu entrenatu dezakegun bezalaxe, gure gogoaren muskulua ere garatu dezakegu” – UEU365\nNaiara Gorroño: “Gorputzeko edozein muskulu entrenatu dezakegun bezalaxe, gure gogoaren muskulua ere garatu dezakegu”\nueu365 | 2015-10-13\nUEUk Gorputzaren bidez arreta garatzeko teknikak ikastaroa antolatu du Udazken honetan. Naiara Gorroñori, ikastaroko irakasleari galdera batzuk egin dizkiogu gaian sakontzeko asmoz. Matrikula zabalik dago.\nZein da ikastaroaren helburua? Ikastaroak arreta zer den eta gure eguneroko bizitzan duen garrantzia ulertarazi nahi du. Arin doa mundua, eta hala dabiltza gure buruak ere sarritan: pentsamenduz beteak, joan etorri etengabe batean. Maiz orainetik kanpo bizi gara, geure gorputzetik urruti. Ikastaroak geldiune bat ireki nahi du gure egunerokatasunean gogoa entrenatu eta orainean bizitzen ikasteko. Arreta lantzeko teknika ezberdinak konpartitu nahi ditu ikastaroak; bai norberarentzat erabilgarriak izan daitezkeenak, baita ikasle edo haurrekin lantzeko balio dezaketenak.\nZergatik egiten zaigu hain zaila konzentratzea? Gure garuna ez dago prestatua multi-tarea, edo lan anitza, deitzen diogun horretarako. Gaur egun, teknologia berriak eta komunikazioetan eman diren aldaketak medio direla, gure garuna gauza dezenteetara zabaltzen da era berean. Une batean, hainbat “leiho” izan ditzakegu zabalik; baina badirudi, gure gogoa ez dagoela prest multi-tarea edo lan anitz horretarako.\nBizi dugun gizartean estimulu ugari jasotzen ditugu; batik bat ikusmenetik iristen zaizkigunak. Zentzumenak uneoro informazio ugari hari dira jasotzen eta honek gure arreta gugandik kanpo jartzen du. Kanporantz gaude uneoro begira, guk geure zentroa erabat galduta. Nolabait, sarritan, itsaso zabalean noraezean dabilen itsasontzia moduan gara. Arreta garatzeak ematen digun aukera, itsasontzi horren kontrola hartzearena da. Arreta barik, korronteen joan etorrien menpe dago gure pentsamendua, baina arretarekin, nik hartzen dut nire gogoaren kontrola. Eta kontrol hori hartzerakoan, hor hasten da askatasunerako bidea.\nGuztiok lortu al dezakegu arreta lantzea? Bai, noski. Guztiok lortu dezakegu besoko muskulua lantzea? Ba arreta berdina da; gorputzeko edozein muskulu entrenatu dezakegun bezalaxe, gure gogoaren muskulu hau ere garatu dezakegu eta onura dezente ekarriko dizkigu gure egunerokotasunera: kontzentratzea errazago izango da, lasaiago biziko gara, geure barne mundua eta emozioak hobeto kudeatuko ditugu.\nZein metodologia erabiliko duzu ikastaroan? Gorputza da gure lehenengo etxea eta ideia honi helduaz, gorputzean gure arreta entrenatzen ikasiko dugu. Gorputz Adierazpeneko ariketa eta jolasak erabiliko ditugu, sormenaren eta dibertsioaren bidez arreta landu daitekeela ikasteko.\nMindfulness edo arreta osoa teknika ere erabiliko dugu meditatzen ikasteko.\nBizipen hauei marko teoriko bat jartzen diegu ondoren. Esperientzian oinarritutako bizipen pertsonala arrazoiarekin eta neurozientziaren inguruko ikerketen datuekin osatzeko.\nNori zuzenduta dago ikastaroa? Bere arreta entrenatu nahi duen guztiei. Baina bereziki beraien lanean besteen arreta lortzea ere garrantzitsua den horientzat; bereziki irakasleentzat.\nMIREYA ARREGUI ORUE says:\n2015/10/27 at 16:20\nZenbat valió su eta noiz bukatzen da izena emoteko epea?


Kiroletik kirolera. Noticias de Gipuzkoa\nTxomin Garmendia - Domingo, 19 de Junio de 2016 - Actualizado a las 06:16h\nKirolaren bidez gure ardandegi eta alkartetan sortzen diran alkarrizketak, arrazoizkoak dirala esan bear. Kirol batetik bestera dagon aldea ikaragarria da ordea;adibidez, futbolista bat edo pelotari bat, berak jokatzen duan kirol orretatik biziko da, eta aizkolari bat edo arrijasotzaille bat? Eta adibidez, ogei kana erdiko berrogei minututan ebaten ditun aizkolariak ez ote dauka futbolista on batek ainbat meritu?\nBesteak-beste, aizkolaritza izango da erri-kiroletan garestienetakoa;ori orrela dalarik, eta basoan ere aizkora lanak gutxitu diralako, aizkolaritza galdu egingo zala esaten gendunak asko giñan. Bai zera, sekulan baiño muttegi obea datorrela esan bear. Gaur gaiñera, edozein kiroletarako dala ere eskolak jarri zaizkigu. Garai batean etzegon esan besterik! Berrogei bat urte izango dira oker aundirik gabe, Berrobiko aiton batek nola esan zidan, gaztea zala jakiña, aizkolapustua nola izenpetu zuan beste erritar baten aurka jokatzeko. Maiorazkoa zalarik eta maiztarra, nagusia laister joan omen zan baserrira apustu orren berri jakin zunean, baserriko maiorazkoa apustuan astea etzala bidezkoa esanez. Ala, bertan bera gelditu omen zan apustu ori. Garaian garaiko kontuak.\nAgian, norgeiagokak edo txapelketak ugaldu egingo ziran eta apustuak gutxitu;izan liteke, baiña gutxien uste degunean or en-tzuten degu apustu aundiren baten oiar-tzuna;besteak-beste, or daukagu datorren azaroaren 20’an Tolosako zezen-plazan jokatzeko aizkoran eta korrika, Arria V’na Julen Kañamares eta Arkaitz Jauregiren aurka. Ez dute no1anaiko lana ere izenpetuta daukatena, Arriak 20 kanaerdiko erdibituko ditu lenengo eta ondoren, 20 kilometro korritu. Bikoteak ere lan bera egingo du eta azkarren lanak bukatzen dituna irabaztun izango da. Joan zan martxoan aurrenetan borobildutako jokoa da, badute noski, preparatzeko denbora, bai bear ere, lan oriek burutuko badira.\nApustu ori jokatzeko eguna gertutzen dijoan bezela, lan orretara eginda dauden markak izango dute aipamen. Eman ditzadan bi gizonenak.\nNere apunteak zuzenak badira, l912’ko urtean Keixetak, 20 kanaerdiko eta 20 kilometroren kontu, bi ordu, berrogeita amaika minutu eta sei segundotan eman zuan (2.51,06’an).\nAtaungo Aierbek, l976’garren urtean Gazteizko plazan, bi ordu, bederatzi minutu eta ogeita emeretzi segundo (2.09,39’an) bear izan zitun ogei kanaerdiko eta ogei kilometroren kontu ematen. Arriak marka ori onduko ote du? Denboraz jakingo degu.\nOgei kanaerdiko gutxi ez dala\ngero kilometro pilla,\nnere kontuak ondo badira\nmetroetan ogei milla;\neta lekuko izango dute\nokerrik gabe joko eder bat\ndanontzat izan dedilla.


'HACKATHON' batek ideia berritzaileak bilatzen ditu Bermeon atunaren legez kanpoko arrantzaren aurka - Bermeo Tuna World Capital\nLeire Eguiarte\ton 21 urria, 2021\nBermeo Tuna World Capital -ek Innovathon Bermeoren bigarren edizioa antolatuko du azaroaren 13an eta 14an, arrantza-industriaren iraunkortasunari lagunduko dioten irtenbide berritzaileak sortzeko\nEkitaldia aurrez aurre egingo da, eta Garapen Jasangarrirako Helburuekin (GIH) bat datozen irtenbide teknologiko, sortzaile eta bideragarrien garapena inspiratzea du helburu.\nStartupak, ekintzaileak, unibertsitateko edo masterreko azken ikasturteko ikasleak, graduatu berriak eta itsasoaren zale amorratuak berrikuntza maratoi honetan izena ematera gonbidatuta daude.\nBermeo, 2021eko urriaren 21 ean.- Atuna munduko arrantzaren balioaren % 20 da. Datu horrek munduko arrantza-baliabiderik garrantzitsuena bihurtzen du, eta herrialde asko espezie horren mende daude, elikadura-ondasun edo garapen ekonomikorako baliabide gisa. Atunaren iraunkortasuna bermatuko duten irtenbide berritzaileak aurkitzeko erronkarekin, Bermeo Tuna World Capitalek Bermeoko Kafe Antzokian antolatu du azaroaren 13an eta 14an bere 24 orduko Hackathon-aren bigarren edizioa, #InnovathonBermeo 2021.\nIdeien maratoi hau presentzialki egingo da, eta topagune izango da oraingo honetan planteatutako erronkari erantzungo dioten irtenbideak sortzeko: nola lagundu atunaren legez kanpoko arrantza eta sektoreko lan-abusuak minimizatzen.\n“Urtean 5,3 milioi tona atun harrapatuz, gaur egun errendimendu maximo iraunkorraren % 86an arrantzatzen ari gara. Hau da, ez dugu marjinarik arrantza handitzeko eta, aldi berean, biztanleen ustiapena baldintza ekonomiko, ingurumeneko eta sozial jasangarrietan bermatzeko”, azaldu du Ignacio Serrats Bermeo Tuna World Capital -eko presidenteak.\nInnovathon Bermeok irtenbide teknologiko, sortzaile eta bideragarrien garapena inspiratu nahi du, Garapen Iraunkorreko Helburuak (GIH) lortzen laguntzeko, eta, zehazkiago, 14. GIHarekin lotutako erronkei laguntzeko: ozeanoak, itsasoak eta itsas baliabideak iraunaraztea eta modu iraunkorrean erabiltzea.\n360ºko Iraunkortasun baterantz\nInnovathon Bermeon sortzen diren ideia berritzaileek produktu eta zerbitzu berriak sortuko dituzte, atunaren arrantza-industria 360ºko jasangarritasunaren inguruan lerrokatzen eta teknologian oinarritutako negozio-eredu berriak eraikitzen lagunduko dutenak, sektoreak aurre egin beharreko arazoei irtenbidea emateko, hala nola gehiegizko arrantzari edo legez kanpoko arrantzari.\nEra berean, azken garapenek Bermeoko herriaren bultzada sozio-ekonomikoa bultzatuko dute, bertako arrantza- eta kontserba-industria, historikoki, diru-iturri nagusia eta enplegua sortzeko palanka handia baita.\nLehenengo edizioan bezala, startupak, ekintzaileak, unibertsitateko eta masterreko azken mailako ikasleak eta graduatu berriak Innovathon Bermeon parte hartzera gonbidatuta daude. Erakundeak itsasoarekiko grina duten pertsonak bilatzen ditu, ozeanoen eta planetaren garapen jasangarrian jarduteko eta laguntzeko motibatuta daudenak.\nGainera, aditu-talde batek gidatuko ditu parte-hartzaileak, 3 eta 5 pertsona arteko talde mistoetan antolatuta. Talde horiek webinar-ak, networking-kanalak eta abar izango dituzte beren ideiak sortzeko. Urriaren 18tik azaroaren 1era bitartean eman daiteke izena, banaka edo taldeka, Bermeoko Tuna Word Capital webgunearen bidez.\n10.000 euroko saria\nEdizio hau irabazten duen taldeak 10.000 euroko saria jasoko du, honako hauek barne: 3.000 euroko diruzko ekarpena, bere ideia garatu eta martxan jartzeko 60 orduko mentoring zerbitzua, proiektua garatzeko Bermeoko Udalak emandako lan-espazioa eta CEiiAk sustatutako Innovathon-en munduko finalean parte hartzeko akreditazioa, 2022an Lisboan izango dena, Nazio Batuen Munduko Konferentziaren esparruan.\nInnovathon Bermeo berrikuntza-maratoi bat da, Bermeo Tuna World Capitalek (BTWC) sortua, Itsas Garapen Elkartearen, Eusko Jaurlaritzako Ekonomiaren Garapen, Jasangarritasun eta Ingurumen Sailaren, Urdaibaiko Biosfera Erreserbaren, Bizkaiko Foru Aldundiaren, Bermeoko Udalaren eta AZTI zentro teknologikoaren laguntzarekin, eta Gure Poké, eta Sustainable Ocean business Platform Nazio Batuen Ozeanoaren Munduko Itunaren Plataforma.\nPrevious Post (p)\tBTWC-k XIV Laboral Kutxa Deia-ko Hemendik Saria Kostaldea jaso du\nNext Post (n)\tLizitazio iragarpena - Bermeo Tuna Forum antolaketa, kudeaketa eta gauzaketa\nLeire Eguiarte 2021-10-21T10:02:11+02:00